Ўзбекистон ва Афғонистон Президентлари Хитойда музокара ўтказди » Murodbek.Net\nЎзбекистон ва Афғонистон Президентлари Хитойда музокара ўтказди\nДата: 09/06/2018, 21:40\nЖорий йил Тошкентда ўтган конференциядан кейин бутун дунёда Афғонистонда тинчлик ўрнатиш бўйича катта ҳаракатлар бошлангани мамнуният бағишлайди. Барча тушуняптики, бунинг яккаю ягона йўли мулоқот. Ушбу учрашувимиз шу борада фикр алмашиш, мамлакатларимиз учун муҳим масалаларни муҳокама қилиш учун айни муддаодир, деди Мирзиёев.\nЎзбекистонга ташрифим доирасида эришилган келишувлар тез суръатларда амалга оширилаётганини алоҳида таъкидламоқчиман. Афғонистон масаласи бўйича йирик анжуман ўтказганингиз учун халқимиз ва ҳукуматимиз номидан чуқур миннатдорлик билдираман. Бу масалага шахсан эътиборингиз сиёсий ечиимларга йўл очди, деди Афғонистон Президенти.\nЎзбекистон Афғонистонда муҳим иқтисодий ва инфратузилмавий лойиҳаларни амалга оширмоқда. 2002 йилдан буён Афғонистонга электр энергияси етказиб берилмоқда. Сурхон – Пули – Хумри янги электр тармоғининг ишга туширилиши натижасида бу қувват янада ортади. Ҳайратон – Мозори Шариф темир йўлини Ҳиротгача давом эттириш яна бир истиқболли лойиҳадир. Бу Афғонистон иқтисодиётини тиклаш учун катта ҳисса қўшиб, мамлакатнинг транзит салоҳиятини оширади, янги иш ўринлари яратади.\nМаълумот ўрнида, Шавкат Мирзиёев ва Ашрай Ғани сўнгги бор 26-27 март кунлари Тошкентда ўтказилган “Тинчлик жараёни, хавфсизлик соҳасида ҳамкорлик ва минтақавий шериклик” мавзусидаги халқаро конференциясида учрашган эдилар.


Яна бир олтин: Сафия Бурханова чемпионликни қўлга киритди - 03.09.2021, Sputnik Ўзбекистон\nЎзбекистонлик пара енгил атлетикачи Сафия Бурханова олтин медални қўлга киритди. 03.09.2021, Sputnik Ўзбекистон\nТОШКЕНТ, 3 сен — Sputnik. Пара енгил атлетиканинг F12 классида аёллар ўртасида ядро улоқтириш бўйича финал баҳслари якунланди.Ўзбекистонлик спортчи Сафия Бурханова 14.78 метр натижа билан олтин медални қўлга киритди. Бу мавсумдаги энг яхши натижа сифатида ҳам қайд этилди.Сафия Бурханова Рио-2016 ёзги Паралимпия ўйинларида кумуш медалини қўлга киритган эди.Шу тариқа Ўзбекистон делегацияси ҳисобидаги медаллар сони 17 тага етди: 7 та олтин, 4 та кумуш ва 6 та бронза.\n10:43 03.09.2021 (янгиланди: 11:24 03.09.2021)\nЎзбекистонлик пара енгил атлетикачи Сафия Бурханова олтин медални қўлга киритди.\nТОШКЕНТ, 3 сен — Sputnik. Пара енгил атлетиканинг F12 классида аёллар ўртасида ядро улоқтириш бўйича финал баҳслари якунланди.\nЎзбекистонлик спортчи Сафия Бурханова 14.78 метр натижа билан олтин медални қўлга киритди. Бу мавсумдаги энг яхши натижа сифатида ҳам қайд этилди.\nСафия Бурханова Рио-2016 ёзги Паралимпия ўйинларида кумуш медалини қўлга киритган эди.\nШу тариқа Ўзбекистон делегацияси ҳисобидаги медаллар сони 17 тага етди: 7 та олтин, 4 та кумуш ва 6 та бронза.


2-банднинг иккинчи, учинчи хатбошиларига Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n2-банднинг тўртинчи хатбошисига Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n2-банднинг бешинчи хатбошисига Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n«Фарғона водийсида сув ресурсларини бошқариш. 2-фаза» лойиҳасининг техник-иқтисодий асосланиши асосий техник-иқтисодий параметрлари билан 1-иловага* мувофиқ;\n«Фарғона водийсида сув ресурсларини бошқариш. 2-фаза» лойиҳаси доирасида ХTА кредитини сўндириш, кредит бўйича фоизлар ва воситачилик ҳақини тўлашнинг прогноз жадвали 2-иловага* мувофиқ тасдиқлансин.\n5. Ўзбекистон Республикаси Бош вазирининг ўринбосари З.Т. Мирзаев, Андижон вилояти ҳокими Ш.К. Абдурахмонов, Наманган вилояти ҳокими Х.Х. Бозаров ва Фарғона вилояти ҳокими Ш.Ғ. Ғаниев зиммасига лойиҳа тадбирларини амалга ошириш учун тегишли шарт-шароитларни таъминлаш, шунингдек, Жаҳон банкининг тартиб-таомилларига ва Ўзбекистон Республикаси қонунчилиги талабларига мувофиқ ҳисобот ҳамда зарур ҳужжатларни тайёрлаш ва тақдим этишни ўз вақтида ташкиллаштириш юзасидан шахсий жавобгарлик юклансин.\n(5-банд Ўзбекистон Республикаси Президентининг 2018 йил 7 июндаги ПФ-5457-сонли Фармони таҳририда — Қонун ҳужжатлари маълумотлари миллий базаси, 08.06.2018 й., 06/18/5457/1324-сон)\n8-бандга Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\nХТА кредити, грантлар ва Давлат бюджети маблағлари ҳисобига харид қилинадилар товарлар (ишлар, хизматлар) божхона тўловларидан (божхона йиғимларидан ташқари), қўшилган қиймат солиғи, шунингдек, давлат мақсадли жамғармаларига мажбурий ажратмалар ва йиғимлар тўлашдан;\n11-бандга Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n12-бандга Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n13-бандга Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n14-бандга Ўзбекистон Республикаси Президентининг 2018 йил 1 августдаги ПФ-5497-сонли Фармонига асосан ўзгартириш киритилган. Рус тили матнига қаранг.\n(Қонун ҳужжатлари маълумотлари миллий базаси, 25.09.2017 й., 07/17/3282/0008-сон, 08.06.2018 й., 06/18/5457/1324-сон)


Қашқадарёда 60 минг гектардан зиёд майдонда 16 турдаги такрорий экин етиштирилмоқда\nС начала работы biznes-daily.uz 6 711 006\nГлавная Все новости Узбекистана Қашқадарёда 60 минг гектардан зиёд майдонда 16 турдаги такрорий экин етиштирилмоқда\nМамлакатимизда ғалладан бўшаган майдонларга такрорий экин экишга алоҳида эътибор қаратилмоқда.\nезидентимизнинг 2017 йил 1 июндаги “2017 йилда бошоқли дон экинларидан бўшайдиган майдонларга такрорий экинларни жойлаштириш, экиш учун талаб этиладиган моддий-техника ресурсларини ўз муддатида етказиб бериш чора-тадбирлари тўғрисида”ги қарори бу борада муҳим дастуриламал бўлмоқда.\nҒўза баравж ўсиши учун ёз ойларида оқар сувга эҳтиёж ҳар доимгидан икки ҳисса ошади. Фермер хўжаликларига ғўза билан бир қаторда такрорий экинлар учун ҳам оби ҳаёт етказиб берилди. Бу имкониятдан унумли фойдаланган хўжаликлар айни пайтда етиштирилган ҳосил ва ундан келадиган даромадни ҳисоблаш билан банд.\nАна шундай омилкор деҳқонлардан бири Қашқадарё вилоятининг Яккабоғ туманидаги “Абдимўмин Сардор” фермер хўжалиги раҳбари Лазиз Абдиевдир. Хўжалик аъзолари жорий йилда 30 гектар ғалладан бўшаган майдоннинг 25 гектарида мош, карам, сабзи, шолғом, тарвуз, бодринг каби сабзавот ва полиз экинлари етиштириб, мўл ҳосил олмоқда.\n– 30 гектарда етиштирилган буғдойдан 55-60 центнердан ҳосил олдик, – дейди Л.Абдиев. – 40 центнердан давлатга топширдек, ортгани ўзимизда қолди. Ғалладан бўшаган майдонда қисқа фурсатда агротехник тадбирлар ўтказиб, 20 гектарга мош, 1,5 гектарга карам, 1 гектарга тарвуз, 2 гектарга сабзи-шолғом ва 50 сотих жойга бодринг экдик. Бодринг ва тарвузни йиғиштириб олдик. Даромади ёмон эмас. Мош ҳам тайёр бўлди. Ҳосил чўғи яхши.\nЖорий йилда Қашқадарё вилоятида ғалладан бўшаган майдонларнинг 60 минг 47 гектарига 16 турдаги такрорий экин экилиб, улардан 356 минг 493 тонна ҳосил олиш мўлжалланмоқда. Ҳосилнинг 6 минг 490 тоннасини захирага олиш, 143 минг 385 тоннасини ички бозорга, 110 минг 102 тоннасини экспортга чиқариш режалаштирилган.\nВилоятдаги фермер хўжаликлари ерларида сабзи, карам, помидор, шолғом, турп, бодринг, қалампир, бақлажон, ош лавлаги, картошка каби сабзавотлар, қовун-тарвуз, шунингдек, кунгабоқар, мош, ловия, соя, кунжут, тариқ каби дуккакли ҳамда озуқабоп экинлар баравж ўсиб, мўл ҳосил бермоқда.\n– Авваллари такрорий экин сифатида фақат чорва учун озуқабоп экинлар экардик, – дейди Қарши туманидаги “Худойберди Чамани” фермер хўжалиги раҳбари Матёқуб Каримов. – Бу йил 5 гектар майдонга “Турон” навли мош экдик. Бошида сифатли уруғ, экиш техникалари билан боғлиқ муаммоларга дуч келган бўлсак-да, ишларимизни йўлга қўйиб олдик. Агротехник тадбирларни вақтида, сифатли бажардик. Мош деганлари атиги 45 кунда икки сув билан тайёр бўлар экан. Айни пайтда ҳосилни йиғиб олмоқдамиз. Насиб этса, кейинги йилда бундан ҳам кўп майдонга мош экамиз.\nМухтасар айтганда, такрорий экин фермернинг ўзи учун ҳам, аъзолари учун ҳам қўшимча даромад дегани. Энг муҳими, бозорларимиз мўл-кўл, дастурхонимиз янада тўкин бўлади. Ортиқчасини экспортга чиқариш орқали олинадиган валюта тушуми эса иқтисодиётимиз мустаҳкамланишига хизмат қилади.


40 ёшдан ошган аёлларга 2 — Dilkashradio.com\nАзиз аёллар бугунги суҳбатимиз айнан 40 ёшдан аёлларга тегишли бўлади. Бугунги суҳбатимизни 40 ёшнинг остонасида турган аёллар ҳам тингласалар фойдадан ҳоли бўлмасди. Суҳбатдошларимиз гап нима ҳақида кетаётганини билаётган бўлсалар керак. Ҳа, айнан климакс даври ҳақида суҳбатлашмоқчимиз. Климакс ҳолати паталогия бўлмаган ҳар бир аёл ҳаётидаги организмнинг янги ҳолатига ўтиш даврида босиб ўтиладиган поғонадир. Мазкур даврда мураккаб “қайта қурилиш” жараёни юз беради. Бу эса ўзига ҳос қийин биологик имтиҳон бўлиб, ўта яхши тайёргарлик кўрган аёлларгина муваффақият билан ўтади. Агар аёлларда сурункали ёки пинҳон ўтган касалликлар бўлмаса, климакс осон кечади. Мабодо хасталик мавжуд экан, у кучаяди, пинҳон бўлса юзага чиқади. Аслида, соғлом аёллар ҳам климакс чоғида у билан боғлиқ жараённи бошидан ўтказиб, қизиб кетиш (қон қуйилиши), юрак уришининг тезлашиши, қон босими кўтарилиши, тушкунлик, жиззакилик, йиғлоқилик, уйқусизликни сезадилар. Баъзида эса мазкур ҳолатлар янада қийин аҳволга солади. Шунинг учун бундай аёлларни даволаш керак. Бундай муолажа эса комплекс усулда олиб борилади. Бир томондан тинчлантирувчи, антидепрессант препаратлар қўлланилади. Агар улар ёрдам бермаса, гормонатерапияга ўтилади. Организм гормонлар бирданига йўқ бўлиб қолганига мослашолмайди, бу табиий. Бутун ҳаёти давомида организмдаги барча жараёнларда гормонлар иштирок этган, қўққисдан улар ишлаб чиқарилиши тўхтаб қолади. Бундай симптомлар 85 фоиз аёлда маълум вақт ўтгач, ўтиб кетади, қолган 15 фоизига албатта, қатъий ёрдам талаб қилинади.\nКлимакс давридаги ҳолатлар фақат нохуш ҳолатлардир. Менструация тўхтаганидан кейин 2 йил ўтгач, айрим аёлларда турли урогенитал ўзгаришлар рўй бериши мумкин. Ўша аъзонинг шиллиқ қавати юпқалашади, қурийди, ачишади, тез-тез пешоб ҳайдаш, турли жинсий ўзгаришлар содир бўлади. бундай ҳолатлар 60 ёшгача бўлган аёлларда 50 фоизгача 60 ёшдан ошганларда эса 80 фоизгача учрайди. Сабаби, гармон етишмаслигидир. Бизнинг шиллиқ қаватлар ҳолати тўғридан-тўғри гормонларга боғлиқ. Шунинг учун менструациядан кейинги даврда қуруқ коньюктивитлар, стоматитлар ва ларенгитлар тез-тез бўлиб туради.\nТерида ўзига хос ўзгаришлар содир бўлади, чунки ундаги эгилувчанлик хусусияти учун жавобгар оқсил коллаген ҳам гормонлар ёрдамида ишланади. Маскур ҳолатлар аёллар учун чинакам муаммолар туғдиради, бундай вақтда гормонал терапия бирдан бир усулдир. Бу шунчаки қуруқ гап эмас, чунки гормонал препаратларни қўллаш орқали 95-97 фоиз ҳолатда тўлиқ даволанишга эришилади. Европада гормонал терапеядан 35 йилдан буён фойдаланилмоқда. Муолажа усуллари ва уларни коррекциялаш, гормонлар дозалари неча-неча авлод шифокорлари томонидан ишлаб чиқилган. Шунинг учун гормонал терапиядан чўчиш керак эмас, унинг фаоллигига ишонмаслик ҳам замонавий аёлга тўғри келмайди. Бу маълумотлар шахар аёллари учун жуда хам қўл келади, аммо қишлоқ аёлларичи, деб сўрашингиз табиий. Ха қишлоқ аёлларининг ўзларига вақт ажратиб, даволана олишлари бир мунча мураккаб масала. Аммо хар жойда хам ўзининг соғлиги хақида қайғурган аёл бу даврда мутахасисга учрайди. Бу даврга бориб аёл киши аллақачон ўғил қизларидан тинчиган бир мунча ташвишлардан холи бўлган бўлади. Шунинг учун хам энди ўзининг соғлиги хақида қайғуришга хеч бир нарса тўсиқ бўлолмайди.


Эртага Ўзбекистонда қандай об-ҳаво кузатилади? - Халқ сўзи\n15:01 27 Октябр 2020 Жамият\nГидрометеорология хизмати маркази эртага, 28 октябрь куни Ўзбекистонда кутилаётган об-ҳаво ҳақида маълумот берди.\nТошкент шаҳри. Ҳаво ўзгариб туради, ёғингарчилик кутилмайди. Шамол ғарбдан 5-10 м/с тезликда эсиб 12-17 м/с гача кучайиши мумкин. Ҳарорат кечаси 3-5° илиқ, кундузи 10-12° бўлади.\nҚорқалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 2-3° совуқ, кундузи 8-13° бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8° илиқ, кундузи 10-15° бўлади.\nТошкент, Сирдарё, Самарқанд ва Жиззах вилоятлари. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8° илиқ, кундузи 10-15° бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсиб, баъзи жойларда 17-22 м/с гача кучайиши мумкин. Ҳарорат кечаси 5-10° илиқ, кундузи 12-17° бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда ёмғир ёғиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 5-10° илиқ, кундузи 13-18° бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик (ёмғир, қор) бўлиши мумкин. Шамол ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси ва кундузи 0-5° илиқ бўлади.\nҚийшиқоёқ фаришта ёхуд айримлар Пеледан ҳам устун деб ҳисоблаган футболчи ҳақида нималарни биламиз?\nҚоплаб пул эмас, совринлар ортидан югурган футболчи


16:16 28 Феврал 2020\n10:24 17.08.2019 Ҳавола олиш\nИнсоннинг ғалати одати бор: кимгаки озроқ ҳуқуқ берилса, ҳаволаниб, "менга ҳаммаси мумкин" деган хулосага бориб қолади. Яқин-яқингача ҳокимлар ўзини шундай тутарди. Энди блогерларга ўтяпти бу одат.\nАхборот ва оммавий ахборот коммуникациялар агентлиги директори Комил Алламжоновнинг баёнотидан кейинги гап-сўзлардан буни илғаш мумкин. Блогерлар шов-шув кўтариб, анчайин ноҳақ эътирозлар билдирди.\nЧунки, инсон, дейлик ҳовлисига йиғиб қўйган ўтинига кимдир чўғ ташлаб кетса, уни ўчирадими? Нега пост остидаги беҳаё ва шафқатсиз изоҳларни ўчирмаслик керак? Бунинг устига уни бошқариш фақат пост эгасининг қўлида бўлса?!\nАлламжонов ҳаммасини айтдим, барча тушунди, деб ўйлаб, фикрини охиригача етказаман бўлса-да, унинг баёнотида долзарб мавзу кўтарилган эди.\nАхир ўқинг, атрофни қанчалар маданиятсизларча битилган изоҳлар босган. Беҳаёлик, шалоқлик деярли меъёрга айланиб қолган… Жамоатчилик орасида сўкиниш, беҳаё сўзларни айтиш мумкин эмаслигини биламиз, лекин интернетда бу мумкин. Чунки у ерда ҳеч ким бунақа сўзлар учун жавобгар эмас. Ахир бундай бўлиши мумкинмас! Миллатда, одамларда, ҳар бир шахсда сўз масъулияти, фикр айтиш маданияти ва масъулияти бўлиши лозим эмасми?\nМасъулиятни ҳис қилмаслик, жавобгарликнинг йўқлиги одамларни издан чиқаради, ҳайбаракаллачи қилиб қўяди. Бунинг устида бу сўз ва фикрнинг ҳам қадрини тушириб юборади. Қолаверса, виртуал маконда мумкин бўлган нарса, секин-аста реал ҳаётга кўчиб чиқади. Бора-бора жамиятда маданият йўқолиши мумкин.\nУзоққа бормайлик, Тожикистон фуқароси ўз мамлакатида террористик деб тан олинган партия вакиллари постларига ижтимоий тармоқларда "лайк" босгани учун, унинг бу иши терроризмни тарғиб этишга тенглаштирилиб, у 10 йил муддатга озодликдан маҳрум этилган эди. Аммо йигит ҳақида айрим нашрлар унинг ёнини олиб "бор йўғи қолдирган изоҳи учун жазолашди!" деб ёзишди.\nИжтимоий тармоқларда ўлим билан якунланадиган флешмоб тобора оммалашмоқда\nСезяпсизми, биз интернет макони ким нимани хоҳласа шуни қиладиган, ким нимани хоҳласа ёзадиган, айтадиган жой деб ўйлаймиз. Ҳозирча шундай бўляпти ҳам. Бироқ бунинг ҳам чегараси бор, вақти ҳам келяпти. Қонун ҳар доим ҳаётдан ортда қолиб юради, лекин ҳеч нимани назардан қочирмайди.\nВиртуал маконда ҳам айтилган гап учун масъулият бўлиши лозим. Буни қанчалар тез англасак, ўзимизга шунчалар яхши. Ҳамма хоҳлаган ишини қиладиган, кўнглига келганини айтадиган даврлар ўтиб бормоқда…\nЎтган асрнинг 90-йиллари ҳаётда шунақа – бошбошдоқлик бўлган. Бугун интернетда шу ҳолат, лекин бу сўнгсиз давом этиши мумкин эмас. Ҳар ким ўз сўзи учун жавоб бериши лозим. Масъулиятсизлик инсонни даҳшатли маҳлуққа айлантиради. Одамларга масъулият юклаш анчайин оғир ва серғалва иш. Буни шу кунларда кўрдик, гувоҳи бўлдик.\nАлламжонов ўз баёнотида кўнглидаги барча фикрни тўлиқ ифодалай олмаган бўлса-да, мақсад аниқ – интернетни бундан кейин ҳам маданиятсизлик, бачканалик ўчоғига айлантириб қўйиб бўлмайди. Уни аллақандай кучларнинг қуроли бўлиб хизмат қилишига ҳам йўл қўйилмайди.\nБу қачондир бошланиши керак бўлган, қанча тез бошланса, шунча яхши бўладиган чора.\nБлогерлар "ўзганинг фикри учун нега мен жавоб бераман?" деб иддао қилаётган, ўзини буткул масъулиятдан соқит қилишга уринаётган бўлса ҳам, улар-да жавоб беришлари шарт (муҳаррир газета учун жавобгар бўлганидек). Блогерлар ва Алламжоновнинг кейинги учрашувида айтилган "бу яхши, бу ёмон, ўчир", деб кимдир айтиши, хат киритишини кутиб ўтирмай, уятли, шармандали сўзларни, давлатга қарши фикрларни ўз вақтида ўчиришса мақсадга мувофиқ. Бу уларнинг фуқаровий бурчи. Сезишимизча, улар "нима ёмон, нима яхшилигини биз қайдан биламиз?" деб масъулиятдан қутилишга уринишмоқчи.\nОддий ҳақиқатни – нима сўкиниш, нима бузғунчиликлигини билмайдиган кишининг одамларга фикр бериб, ақл ўргатишга ҳаққи борми?\nБиламиз, ҳуқуқини – сўз эркинлигини пеш қилувчилар кўп. Албатта, сўз эркинлиги муқаддас! Бироқ бу кўчада учраганни сўкиш, хаёлга келганни айтиш, бемалол бузғунчилик қилиш мумкин дегани эмас? Чунки сўз эркинлигидай конституциявий ҳуқуқ бошқаларнинг ҳуқуқларини бузиш устида юзага келмайди.\nУнутмайлик: бизнинг ҳуқуқимиз бошқаларнинг ҳуқуқига тажовуз қила бошлаган жойда тугайди! Янаям ғализроқ айтилса: ҳеч кимнинг ҳуқуқи ўзганинг ҳуқуқига тажовуз қилиш ҳуқуқини бермайди! Демократия билан анархиянинг фарқи ҳам шунда.\nМўғулистон президенти Халтмаагийин Баттул белгиланган қоидаларга мувофиқ, ХХРдан қайтганидан сўнг карантинага жойлаштирилди.\nТИВ Саудия Арабистонига бормоқчи бўлган фуқароларга муҳим баёнот билан чиқди\nСаудия Арабистони Подшоҳлигининг чет эл фуқароларининг Умра амалларини бажариш мақсадида Подшоҳликка кириши ҳамда уларга виза берилиши вақтинчалик тўхтатилганилиги тўғрисида расман хабардор қилди.\n14:41 Қозоғистонда Наврўз байрамини қаторасига 9 кун нишонлаш таклиф қилинди


Главная / Маданият ва спорт / КЕЛАЖАККА МАКТУБХўжалик ишлаб чиқаришининг чинакам фидойиси, меҳнат фахрийси Отаназар Пирназаровнинг “Ҳаёт машаққатлари ва ҳаловатлари” эсдаликлар китобини ўқиб\nМустақиллик нафақат эрк-саодатимизни, балки сўз эркинлигини ҳам очиқ-эркин ифода этиш ҳуқуқини берди. Таниқли давлат ва жамоат раҳбарларидан Нуриддин Муҳитдинов, Мадиёр Худойберганов, Маркс Жуманиязов сингари турли юқори лавозимларда ишлаган шахсларнинг эсдаликларида “шов-шув”ли воқеалар эмас, балки ҳақиқий ҳаёт фалсафаси тасвирлаб берилган. Шу маънода биз холис фикр юритаётган Отаназар Пирназаровнинг "Қувончбек-Машҳура" матбаа нашриётида чоп қилинган “Ҳаёт машаққат-лари ва ҳаловатлари” китоби ҳам юқорида қайд қилинган фикрларимиз шодасига битта маржон бўлиб қўшилса не ажаб?!\nМуаллиф китоб муқаддима-сида ёзганидек: “Аслида мен на шоирлик, на ёзувчиликка даъвогарман, чунки камина кўпроқ темир-терсакни тушунадиган оддийгина мухандис-инженерман.\nСобиқ Огаҳий номли жамоа хўжалигига ўттиз йилга яқин раҳбарлик қилиш йилларида Отаназар ака жуда кўп аччиқ-чучук воқеаларни бошидан кечирди. Пахта якка ҳокимлиги пайтлари ҳар қарич ер ҳисобда эди. Шундай тобда ўзбошимча бир иш қилиб кўринг-чи?! Бошингизга не-не маломатлар солинарди.\nҲаммаси раиснинг воҳамиз-нинг севимли адиби Эркин Самандаровнинг олдига бориб, “қишлоғимиз кексалари гувоҳлигича, Огаҳийнинг ўз қўллари билан эккан тути бор экан” дейишидан бошланди. Ҳамма вақт ҳеч кимнинг ёди-ўйига келмайдиган савоб ишларни бошида турадиган Эркин ака дарров хўжаликка етиб келди. Ҳақиқатан ҳам “анча қариб, танаси қотиб қолган” тут оппоқ-оппоқ меваларини келувчиларга тутарди. Афсуски, тут даланинг четида, бўғзигача пахта экилган экан. Эркин ака бу ҳақда вилоятнинг биринчи раҳбари Мираҳмад Мирхожиевич Мирқосимовга етказди. Раҳбар узоқ мулоҳазадан сўнг “ўзим бораман”, деди.\nХушхабарнинг қаноти бор. Мираҳмад ака барча туманлар биринчи раҳбарлари ва туман газеталари муҳаррирлари иштирокида Огаҳий уй-музейи қурилиши пойдеворига биринчи ғиштни қўйди. Эски Қиётда бошланган савоб ва хайрли бу иш кейинчалик Чинободда Шерозий, Журёнда Беруний боғлари яратилишига сабаб бўлди. Ҳазрат Огаҳий мажмуасининг барпо этилиши, халқимизнинг хоҳиш-ирода-сини ифода этгани, ҳақиқий дам олиш масканига айланганига шохидмиз.\nКитобни мутолаа қилар экансиз, Огаҳий, Мунис, Ғафур Ғулом, Субутой Долимов, Ғулом Каримов, Тамарахоним, олима Суйма Ғаниева, Вера Пак, Шароф Рашидов, Фах-риддин Шамситдинов, Шайх Муҳаммад Содиқ Муҳаммад Юсуф, Мадиёр Худойберганов, Мадаминжон Маткаримов, Маркс Жуманиязов, Эркин Раҳмонов, шоир ва таржимон Матназар Абдулҳаким, волидаи муҳтарамаси Онабиби Паноева каби тарихий шахслар сиймолари ёрқин буёқларда акс эттирилганига гувоҳ бўласиз.\n2012 йил 3 апрелда Эркин ака Самандаров Огаҳий боғи-да яна бир хайрли ишга қўл урди. Аллома ўз қўли билан эккан дарахтдан кўчатлар олиб, унинг ёнига ўтқазди ва қуйидаги тўртликни битди:\nХайрли ишнинг изи бардавом бўлади, дейишади. Огаҳий боғи, уй-музейи, ҳайкали ўрнатилгандан сўнг орадан 30 йиллар чамаси вақт ўтгач, ушбу мажмуада унинг номида ижод мактаби, олдида ҳайкали, хиёбон, пойтахтимиздаги “Адиблар хиёбони”да ҳам машҳур элдошимизнинг ҳайкали қад ростлагани қалбларимизга ғу-рур ва ифтихор бағишлайди.\nЁзма манбалар ҳақиқатан ҳам келажакка бағишланган эсдалик мактубларидир. Ажаб эмас, орадан йиллар ўтиб, Отаназар аканинг авлодлари ҳам боболари ҳақидаги ушбу китобни янги маълумотлар билан тўлдиришса... Чунки шу эл, шу юрт учун фидойи меҳнат қилган, заҳмат чеккан инсоннинг ҳаёт йўли бошқаларга ибратдир.


Мисрда «ўқиб келганлардан» эҳтиёт бўлинг! | Fayzbog.uz\n15.07.2018 / Маъмурият /\nМисрда яшаётган бир танишим айтганди: “Ўзбекистондан ўқийман деб келганларнинг аксарияти “Ал-Азҳар”га кира олмайди. Ҳужраларда таълим олишади ва уларнинг ақидаси ҳам, мазҳаби ҳам ўзгариб кетади. 90 фоизи жинкаш бўлиб боради.\nЭслаб кўринг, ўзимизникилар “Ал-Азҳар”да ўқимаган пайтлари “Одамнинг ичига жин киради”, деган гап бормиди? Йўқ эди. “Ичингдан жинни чиқараман”, деган товламачилар бормиди? Йўқ эди. Ҳозир ҳар бир шаҳарда “ичингдан жинни чиқариб, кўзингга кўрсатиб, кетига тепиб, деразадан ташқарига улоқтириб юборадиган” жинкашлар бор. Ҳаммаси “Ал-Азҳар”да “ўқиб” борган.\nЯна битта гап: “Ал-Азҳар”га анови идораларнинг ходимлари ҳам келиб, ўқиб кетмоқда. Улар ростдан ҳам “Ал-Азҳар”да ўқиб, диплом олиб кетишаяпти. Аммо уларни молиявий жиҳатдан таъминлаб қўйган идоралар “Диннинг ичида ўз одамимиз бўлсин”, деган мақсадда ўқитишаяпти. Мақсадлари динни ичидан қўпориш. Ҳеч бўлмаганда диндорлар орасида ўз “қулоқ”ларига эга бўлиш.\nХуллас, Мисрда “ўқиб” борганлардан эҳтиёт бўлинглар!”.\nМен бу гапларга, очиғи, Ватандан ташқаридагиларнинг доимги гаплари, тирноқ остидан кир қидириш, юртимизга маломат тошларини отиш, дея эътибор ҳам бермаган эдим. Аммо бугун ўйланиб қолдим: балки бу гапларда жон бордир? Бу гапларни бир мушоҳада қилиб кўрармиз, нима дейсизлар?\nАммо Мисрда ўқиб келиб, сидқидилдан динимизга, элимизга хизмат қилаётган, ҳатто ўша “Ал-Азҳар”да мударрислик қилаётган юртдошларимизга ҳурматимиз бисёр, буни ҳам унутманг!\nОйбек Алиев: «ОПТИМИСТ БЎЛАЙЛИК!»\nАвгустда Тошкентда квартиралар нархи 2 фоизга кўтарилди


Талаба шифохона очди натижада 26 та иш ўрни яратилди | Ўзбекистон "Адолат" социал-демократик партияси\nТалаба шифохона очди натижада 26 та иш ўрни яратилди\n18 Апрель, 15:15 • Андижон вилояти, Муносабат, Янгиликлар • 360 марта кўрилди • Комментариев к записи Талаба шифохона очди натижада 26 та иш ўрни яратилди нет\nКейинги йилларда аҳоли саломатлигини мустаҳкамлаш йўлида амалга оширилаётган ислоҳотларда андижонлик партиядошларимиз фаол иштирок этмоқда. Айниқса, ўз сафида 1000 нафардан ортиқ тиббиётчиларни бирлаштирган Андижон давлат тиббиёт институтидаги бошланғич партия ташкилоти томонидан бу борада олиб борилаётган ишлар эътиборли. Хотин-қизлар соғлигини ҳимоя қилиш, соғлом фарзандни дунёга келтириш ва тиббий маданиятни юксалтириш улар фаолиятининг асосини ташкил этади.\nЎзбекистон «Адолат» социал-демократик партияси электорати хисобланган тиббиётчи сафдошларимиз давлатимиз томонидан соҳага бўлган эътиборга жавобан яна бир ташаббус билан чиқдилар. Хусусий секторни ривожлантириб, Андижон шаҳрида «Fetus medicine» даволаш ва диагностика маркази иш бошлади. «Medikal-Andijan» масъулияти чекланган жамияти томонидан ташкил этилган мазкур марказда хотин-қизларга гинекология, дерматология, физиотерапия, УЗИ, ЭКГ, қон ва сийдик таҳлиллари бўйича хизмат турлари таклиф этилади. Беморлар стационар ва амбулатор шароитида даволанишлари мумкин. Энг асосийси, 26 та иш ўрни яратилди.\nМаликахон Ҳасанова, Бош шифокор:\nСтационар усулда даволанувчилар учун 17 ўринли махсус хоналар ташкил этилди. Беморлар учун яратилган шароитлар сиҳатгоҳлардагидек. Шифокорлар олдига муомала маданияти биринчи вазифа қилиб қўйилган. Чунки беморни даволашда бу муҳим аҳамият касб этади.\nАндижонда талаба очган шифохона биноси.\nАндижон давлат тиббиёт институтининг иккинчи босқич талабаси, 21 ёшли Жасурбек Қўчқоров раҳбарлигидаги ушбу жамоа ўз фаолиятини хайрли ишларга йўналтиришни режалаштирди. Андижон шаҳрида истиқомат қилувчи беш нафар болажонларнинг суннат тўйларини ташкиллаштирилгани бу борада дастлабки қадам бўлди.\nПаттохон Асханов, вилоят партия Кенгаши раиси:\nЎзбекистон «Адолат» социал-демократик партияси Сайловолди дастурида кўрсатиб ўтилганидек, аҳолига тиббий хизмат кўрсатиш сифатини яхшилаш фаолиятимизда кенг ўрин эгаллайди. Андижон шаҳридан ташқари туманларда ҳам аҳоли саломатлигини мустаҳкамлашга қаратилган тарғибот тадбирлари олиб борилмоқда. Кекса ёшдагилар, ногиронлар ва кам таъминланган оилалар алоҳида эътибор эга.\nБир сўз билан айтганда «Саломатлик билан келажак сари» шиори остида фаолият юритаётган партиядошларимиздан аҳоли беъниҳоя мамнун.\nТалаба шифохона очди натижада 26 та иш ўрни яратилди was last modified: Апрель 18th, 2017 by matbuot\n« Россия Президентлигига навбатдаги сайлов муддати ўзгарди Ишчи гуруҳ ҳисоботи тингланди »


Тиббиёт муассасаларида беморларга тайёрланадиган таомлар сифатини қандай баҳолайсиз? — Фарғона шифокори\nҲудудий бирлашма томонидан вилоят ҳудудида фаолият олиб бораётган давлат тиббий хизмат кўрсатиш муассасалари томонидан аҳоли (истеъмолчилар)га кўрсатилаётган хизматлар сифати ва ҳолатини ўрганиш мақсадида ўтказилган ижтимоий сўровномада 1146 нафар истеъмолчилар қатнашган.\nСўровнома иштирокчиларига «Тиббиёт муассасаларида беморлар учун тайёрланадиган таомлар сифатини қандай баҳолайсиз?», деган савол билан мурожаат қилинганда қуйидагича жавоблар олинди:\n— яхши (қониқарли) — 35,1 %;\n— сифати яхши эмас — 21,3 %;\n— мен уйдан келтирилган таомларни истеъмол қиламан — 41,9 %.\nИштирокчиларнинг қолган 1,7 % и бу борадаги ўзларининг шахсий фикрларини билдириб ўтганлар.\n“UzWaterАware” экомарафонига старт берилди\nҚўқон шаҳрида “Сув ва экологияни ривожлантириш бўйича саводхонликни ва ҳамкорликни ошириш” дастури доирасида ўтказилаётган экомарафонга старт берилди. Европа Иттифоқининг молиявий кўмагида ташкил этилган экомарафонда Фарғона, Андижон, Наманган вилоятларидаги фермер хўжаликлари раҳбарлари, ...\n“Фарғона шифокори” газетаси ижодкорлари томонидан янги веб-сайт яратилди.\nФото: XDP.uz Халқаро диабет федерациясининг маълумотига кўра, дунёда 400 миллион нафардан кўпроқ катта ёшли аҳоли қандли диабетнинг иккинчи туридан азият чекаяпти. Ачинарлиси, уларнинг қарийб ярмида касаллик яширин ...\nПарламент қуйи палатасида Коррупцияга қарши курашиш ва суд-ҳуқуқ масалалари қўмитасининг ўрганиш натижалари муҳокамасига бағишланган йиғилиши бўлиб ўтди. Олий Мажлис Қонунчилик палатасида Коррупцияга қарши курашиш ва суд-ҳуқуқ масалалари қўмитаси томонидан охирги икки ...\nЮртимизда аёлларда учрайдиган бачадон бўйни саратонининг олдини олишга қаратилган Одам папилломаси вирусига қарши вакцина жорий қилинмоқда. Фото: Mail.ru Здоровье ЖССТ маълумотларига кўра, ҳар йили дунё бўйлаб 370 мингдан ...\n← Ўзбекистоннинг демографик ҳолати: Туғилиш кўпайганми ўлимми?\nПрезидент қарори: тез тиббий ёрдам хизмати такомиллаштирилади →\n03.04.2018 fsh.uz 531\n18.02.2019 fsh.uz 265\n03.03.2020 fsh.uz 27


Журнал "Экономический Вестник Узбекистана" » (O´zbek) Inson manfaatlari – oliy qadriyat\nГлавная | Архив статей | (O´zbek) Inson manfaatlari – oliy qadriyat\n(O´zbek) Inson manfaatlari – oliy qadriyat\n2017–2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси асосида барча соҳаларда кенг кўламли ислоҳотлар амалга оширилмоқда. Айниқса, 2017 йилнинг «Халқ билан мулоқот ва инсон манфаатлари йили» деб эълон қилиниши ва алоҳида давлат дастури жорий этилиши, айни йўналишдаги ишларни янада жадаллаштиришга, том маънода ҳамюртларимиз ҳаётини тубдан яхшилашга, турмуш даражасини оширишга хизмат қилмоқда.\nАйтиш жоизки, мазкур давлат дастури асосида Қашқадарё вилоятида ҳудудий дастур ишлаб чиқилди. Мазкур ҳужжатда кўзда тутилган тадбирларни амалга ошириш учун 2,7 трлн сўм ва 204,1 млн доллар харажат қилиниши режалаштирилди ва амалга ошириладиган ишлар кўлами белгилаб олинди. Ушбу вазифаларни бажариш асносида аҳолининг тадбиркорлик ҳаракатларини рағбатлантириш, уларнинг фаоллигини ошириш, хусусан, фуқароларнинг шахсий ёрдамчи хўжаликларида қишлоқ хўжалиги маҳсулотлари етиштириш, қорамол, қўй, эчки, қуён боқиш ва гўшт ишлаб чиқаришни кўпайтириш, паррандачилик ва асаларичиликни ривожлантиришга, ихчам иссиқхоналар ташкил этишга эътибор қаратиш, хизмат кўрсатиш ва сервис соҳасини ривожлантириш, тадбиркор аёлларни ҳар томонлама қўллаб-қувватлашга алоҳида аҳамият қаратилди. Мазкур ишларга тижорат банклари томонидан 289,6 млрд сўм миқдорида кредитлар ажратилди.\nВилоятни комплекс ривожлантириш дастури доирасида аҳоли бандлигини таъминлаш бош вазифа этиб белгиланди. Шу маънода аҳоли учун 2017 йил ноябрь ойига қадар 61477 та янги иш ўринлари яратилди. Жумладан, саноатда 988 та лойиҳа асосида 8827 та иш ўрни, қишлоқ хўжалигида 927 лойиҳа бўйича 3435 та иш ўрни ҳамда хизмат кўрсатиш соҳасида 918 та лойиҳа ҳаётга жорий қилиниб, 4121 та иш ўрни яратилди. Ишсизлик даражаси юқори бўлган Миришкор, Деҳқонобод ва Чироқчи туманларида саноатда 1174 та, хизмат кўрсатиш ва сервисда 906 та, қурилишда 2421 та ва қишлоқ хўжалик соҳасида 639 та, жами 5140 та иш ўринлари ташкил этилди.\nТуманларда кичик саноат зоналарини ташкил этиш, хизмат соҳасини ривожлантириш, чорвачилик, паррандачилик ва иссиқхона хўжаликларини ишга туширишга алоҳида аҳамият қаратилмоқда. Бу борада эндигина мустақил ҳаётга қадам қўяётган, ўзининг тадбиркорлик фаолиятини бошлаш ниятида бўлган ёшлар ҳар томонлама қўллаб-қувватланмоқда. Касб-ҳунар коллежлари, олий ўқув юртлари битирувчилари учун «старт-ап» лойиҳаларини амалга оширишга микрокредитлар ва лизинг асосида ишлаб чиқариш воситалари ажратилмоқда. Мазкур чора-тадбирлар ўз самараларини бермоқда. Жумладан, 5–10 июнь кунлари Қарши давлат университетида ана шундай тадбир ўтказилиб, унда 710 нафар битирувчи қиймати 8,3 млрд сўмлик бизнес лойиҳаларининг тақдимотини ўтказишди. 2017 йилнинг 25 октябрь ҳолатида таълим муассасалари битирувчиларига ўз тадбиркорлик фаолиятларини бошлаши учун 17,4 млрд сўм миқдорида кредит маблағлари ажратилди, бунинг натижасида 1483 та янги иш жойлари ташкил этилди.\nХалқ билан мулоқот ва инсон манфаатлари йилида қабул қилинган давлат дастури ўз моҳиятига кўра, энг аввало, ижтимоий соҳага йўналтирилгани билан аҳамиятлидир. Зеро, аҳолининг ижтимоий заиф қатламини ҳар томонлама қўллаб-қувватлаш давлат сиёсатининг асосий йўналишларидан бири ҳисобланади. Дастурнинг ижтимоий соҳа йўналишида 1,8 трлн сўм ва тўрт миллион доллар қийматидаги ишлар амалга оширилди.\nСарфланган маблағларнинг 42,7 млрд сўми бюджет ва бюджетдан ташқари фондлар, 440,7 млрд сўми ҳомийлар ва ижрочилар ҳамда 770,5 млрд сўми банк кредитлари ҳиссасига тўғри келди. 2017 йилда аҳоли бандлигини таъминлаш дастурига мувофиқ, 16638 та иш ўринларини яратиш режалаштирилган эди, айни пайтда бу борадаги ишлар кўрсаткичи 100,6 фоизга адо этилди.\nЎзбекистон Республикаси Президентининг 2016 йил 21 октябрдаги «2017–2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида»ги қарорига асосан, вилоятимизнинг 32 та массивида 1523 та уй қад ростламоқда. Уларнинг 236 таси икки ва уч қаватли, 410 таси эса бир қаватли икки сотихли уйлардир. Шунингдек, 460 та 4 хонали, икки қаватли, тўрт сотихли ва 417 та олти сотихли уй-жойлар бунёд этилмоқда. Ҳозир қурилиш ишлари жадал суръатларда олиб борилмоқда, битган уйлар эгаларига пешма-пеш топширилмоқда.\nҚарши шаҳрида янги кўп қаватли уйлар, маъмурий бинолар, бизнес объектлари, савдо марказлари қад ростлаётгани, аҳолининг бўш вақтларда хордиқ чиқариши учун кўнгилочар масканлар барпо этилаётгани, замонавий йўллар қурилиши вилоят маркази қиёфасини буткул ўзгартирмоқда. Айтиш ўринлики, ҳисобот йилида шаҳарда аҳолининг турмуш шароитлари ва сифатини яхшилашга йўналтирилган намунавий лойиҳалар асосида етти ва беш қаватли 315 хонадонга мўлжалланган арзон ва қулай уйлар бунёд этилди. Айни пайтда уй эгалари янги хонадонларга кўчиб ўтмоқда.\nЯнгиланган лойиҳалар бўйича замонавий уй-жой қуриш Қарши туманининг Яккаёғоч массивида ҳам бунёд этилмоқда. Ушбу массивда иккита 16 хонадонли, тўрт подъездли икки қаватли ва ўнта уч хонали икки сотихли уй-жойлар қурилиб фойдаланишга топширилди, уй эгаларининг кўчиб кириши таъминланди.\nҚайд этиш керакки, тиббий соҳада бартараф этилиши зарур бўлган муаммолар, амалга оширилиши кечиктириб бўлмайдиган ишлар Қашқадарёда ҳам талайгина. Ана шу мақсадда 2017 йилнинг 27–28 март кунлари Оқработ-Деҳқонобод-Тошкент йўналишида «Саломатлик поезди» ана шу муаммоларни бартараф қилиш йўлидаги хайрли тадбирларнинг бири бўлди. Тиббий кўрик «Ўзбекистон темир йўллари» АЖнинг «Саломатлик тиббий-санитария ёрдам поезди» шифокорлари ҳамда вилоят соғлиқни сақлаш бошқармасининг малакали тиббий мутахассислари томонидан амалга оширилди. Натижада, ижтимоий ҳимояга муҳтож бўлган жами 1974 нафар аҳоли чуқур тиббий кўрикдан ўтказилиб, уларга 2874 та тор мутахассислик бўйича маслаҳатлар берилди.\nКасаллиги аниқланган беморлар вилоят ва туман шифохоналарида даволаниш учун йўлланма олишди. Шунингдек, фуқароларнинг 1066 нафарига ва вилоят соғлиқни сақлаш тизимидаги шифохоналарга 1,4 млрд сўмлик дори-дармон, пойабзал, уй-рўзғор буюмлари, санитария-гигиена воситаларидан иборат инсонпарварлик ёрдами кўрсатилди. Қолаверса, республикамизнинг етакчи шифокорлари томонидан 7232 нафар бемор тиббий кўрикдан ўтказилиб, уларнинг 6160 нaфарига амбулатор шароитда даволанишга йўлланма берилди, 716 нафари эса вилоят, туман, шаҳар шифохоналарига ётқизиб даволанди. Ихтисослашган марказлар мутахассислари вилоят маркази ва туманларда 26 марта семинар ва машғулотлар ўтказди. Мазкур тадбирларга 603 нафар мутахассис жалб қилиниб, улар иштирокида 1586 нафар фуқаро тиббий кўрикдан ўтказилиб, 11 нафар беморда жарроҳлик амалиёти ўтказилди.\nВилоятимизда уруш ва меҳнат фахрийлари доимий диққат-эътиборимизда. 2017 йилда ҳам ана шу йўналишда талай ишлар амалга оширилди. Жумладан, 12 нафар фахрийнинг уй-жойлари таъмирланиб, уларга ногиронлар аравачалари, эшитиш мосламалари каби воситалар етказиб берилди. Иккинчи жаҳон уруши қатнашчилари ва фронт ортида меҳнат қилган 308 нафар фахрий, 1174 нафар ногирон, ёлғиз қариялар ва аҳолининг бошқа ночор қатламлари санаторийларда бепул соғломлаштирилди. Қарши шаҳри ва Ғузор туманида яшовчи уруш қатнашчилари Иван Черненкога янги қурилган уйлардан бири, Юсуф Сафаровга эса туманда бунёд этилган уч хонали янги уй тақдим қилинди…\nҲисобот йилида амалга оширилган ишларни сарҳисоб қилар эканмиз, ҳақиқатан ҳам унинг ижобий ўзгаришларга, янгиликларга бой бўлганига, ижтимоий ҳаётимиз жабҳаларида эришилаётган ютуқлар кишилар онгида, турмуш тарзида улкан ижобий натижаларга сабаб бўлаётганига гувоҳ бўламиз. Бу эса, ўз навбатида, қашқадарёликлар ҳаётида эртанги кунга ишончни, яратувчанликка бўлган иштиёқни янада оширмоқда. Ушбу мулоҳазалардан қисқача хулоса қилиш мумкинки, ўзига хос чора-тадбирларни амалга ошириш 2018 йилда ҳам изчил давом эттирилиши – бизнинг асосий мақсад-муддаомизни ташкил этади!\nвилоят иқтисодиёт ва ҳудудларни комплекс\nривожлантириш бош бошқармаси бошлиғи


Америкаликлар худога камроқ ишонмоқда\n16:55 / 03.11.2015\nАҚШ аҳолиси бирор-бир динга камроқ эътиқод қила бошлади, дея хабар тарқатди Reuters агентлиги Pew Research Center изланишлари натижаларига асосланиб. Мутахассисларнинг аниқлашича, худога ишониши ҳақида маълум қилган катта ёшли америкаликлар сони 2014 йилда 89 фоизни ташкил қилган (2007 йилда 92 фоиз).\nХудонинг борлигига мутлақ ишонувчи респондентлар сони эса 2007 йилдаги 71 фоиздан 2014 йилда 63 фоизгача пасайган.\nБундай ҳолат америкалик ёшлар ўртасида янада кучлироқ кузатилмоқда: сўровномада қатнашган 1990-1996 йилларда туғилган болаларнинг ярмигина худога мутлақо ишонишини билдирган, ушбу саволга 1928-1945 йилларда туғилганларнинг 71 фоизи ижобий жавобни берган.\nЯнги авлод вакиллари орасида ҳар куни ибодат қилишга камроқ мойил эканини қайд этишган (ҳар куни 39 фоизи ибодат қилади), бу пайтда катта ёшлиларнинг 67 фоизи ҳар кунлик тоат амалларини бажаришини маълум қилган. Шунингдек, тадқиқот муаллифлари ёш авлод диний хизматларга камроқ мурожаат этаётганини аниқлашди.\nШу ўринда, 77 фоиз америкаликлар ўзларини бирор-бир динга мансуб эканини маълум қилишган. Уларнинг учдан икки қисми ҳар куни ибодат қилиб, дин улар ҳаётида муҳим аҳамият касб этишини таъкидлашган.\n2007 ва 2014 йиллардаги ҳар икки сўровномада ҳам 35 минг америкалик иштирок этган.


Леводекс – Meducate.uz – Дорилар ҳақида маълумотлар ўзбек тилида\nHome Йўриқномалар Леводекс\nПрепаратнинг савдо номи: Леводекс\nТаъсир этувчи модда (ХПН): левофлоксацин (levofloxacin)\nДори шакли: таблеткалар, инфузий учун эритма\nфаол модда: 250,0 мг левофлоксацинга эквивалент, левофлоксацин гемигидрат\nёрдамчи моддалар: маккажўхори крахмали, кальций гидрофосфат, микрокристалл целлюлоза, кросповидон (К-30), тальк, магний стеарат, натрий крахмалгликолят, натрий кроскармелоза.\n100 мл препарат қуйидагиларни сақлайди\nфаол модда: 0,3 г левофлоксацин\nТаърифи: таблетка: плёнка қобиқ билан қопланган сариқ рангли овал бир томонида рискали билан бўлган таблеткалар.\nИнфузия учун эритма: тиниқ, сариқ рангдан яшил ранггача бўлган суюқлик.\nФармакотерапевтик гуруҳи: антибактериал-синтетик восита (фторхинолонлар гуруҳи)\nЛевофлоксацин – хинолонлар (фторхинолон) гуруҳидан бўлган кенг таъсир доирасига эга бактерицид антибиотик. Левофлоксацин офлоксациннинг чапга айланувчи изомери ҳисобланади. Левофлоксацин ДНК – гираза (топоизомераза II) ва топоизомераза IV ни блоклаши натижасида, ДНКнинг суперспирилизациясини ва узилишларининг тикилишини бузади, ДНК синтезини ингибирлайди бу эса микроорганизмларнинг цитоплазмасининг, хужайра деворида ва мембранасида чуқур морфологик ўзгаришларни чақиради. Левофлоксацин in vitro ва in vivo шароитида микроорганизмларнинг кўпчилик штаммларига нисбатан фаол:\n– аэроб граммусбат микроорганизмлар: Сorynebacterium diphtheriae; Enterococcus faecalis; Listeria monocytogenes; Staphylococcus spp. (коагуланегатив, метициллинга сезгир/ метициллинга ўртача сезгир штаммлари), Staphylococcus aureus, epidermidis (метициллинга сезгир штаммлари), Streptococcus pyogenes, agalactiae, pneumoniae (пенициллинга сезгир/ пенициллинга ўртача сезгир/ пенициллинга – чидамли штаммлари), Streptococcus (С, G гуруҳлари) Viridans group streptococci (пенициллинга сезгир ва пенициллинга чидамли штаммлар) ни ҳам қўшиб.\n– аэроб грамманфий бактериялар: Acinetobacter spp., шу жумладан Acinetobacter anitratus, baumannii, calcoaceticus; Actinobacillus actinomycetemcomitans; Bordetella pertussis; Citrobacter freundii, diversus; Eikenella corrodens; Enterobacter spp., шу жумладан Enterobacter aerogenes, agglomerans, cloacae, sakazakii; Escherichia coli, Gardenella vaginalis, Haemophilus ducreyi, influenzae (ампициллинга сезгир/ ампициллинга – чидамли штаммлари), Haemophilus parainfluenzae, Helicobacter pylory; Klebsiella spp., шу жумладан Klebsiella oxytoca, pneumoniae; Moraxella catarrhalis, Morganella morganii; Neisseria gonorrhoeae (шу жумладан пенициллин ишлаб чиқарувчи штаммлари), Neisseria meningitides, Pasteurella spp., шу жумладан Pasteurella canis, dogmatis, multocida; Proteus mirabilis, vulgaris; Providencia spp., шу жумладан Providencia rettgeri, stuartii; Pseudomonas spp., Pseudomonas aeruginosa, fluorescens ни ҳам қўшиб; Salmonella spp.; Serratia spp. Serratia marcescens ни ҳам қўшиб;\n– бошқа микроорганизмлар: Bartonella spp.; Chlamydia pneumoniae, psittaci ,trachomatis; Legionella spp., Legionella pneumophila ни ҳам қўшиб. Mycobacterium spp., Mycobacterium leprae, tuberculosis ни ҳам қўшиб; Mycoplasma pneumoniae; Rickettsia spp.; Ureaplasma urealyticum.\nЛевофлоксацин ичга қабул қилинганидан сўнг тез ва амалда тўлиқ сўрилади. Овқат сўрилишининг тезлиги ва тўлиқлигига кам таъсир қилади. Оғиз орқали қабул қилинганидан кейин 500 мг левофлоксациннинг биокираолишлиги 99% ни ташкил қилади. 250 мг препрат бир марта қабул қилинганидан сўнг Сmах 2,8±0,4 мкг/мл, Тmах -1,6±1,0 соатни, яримчиқарилиш даври 7,3±0,9 соатни ташкил қилади. 500 мг левофлоксацин қабул қилинганидан сўнг фармакокинетик характеристикаси мувофиқ Сmах -5,1±0,8 мкг/млни, Тmах-1,3±0,6 соатни, яримчиқарилиш даври – 6,3 ±0,6 соатни ташкил қилади.\nСоғлом кўнгиллиларга 500 мг доза левофлоксациннинг 60 минутлик вена ичига инфузиясидан сўнг плазмасидаги ўртача чўққи концентрацияси 6,2 мкг/мл ташкил қилади. 500 мг левофлоксацин бир марта вена ичига юборилганидан кейин фармакинетик характеристикаси мувофиқ Сmах 6,2±1,0 мкг/млни, Тmах-1,0±0,1 соатни, яримчиқарилиш даври 6,4±0,7 соатни ташкил қилади.\nЛевофлоксациннинг фармакокинетикаси тўғри чизиқли характерга эга бўлиб бир марта ва кўп марта юборилганда ўзгармайди. Левофлоксациннинг плазмадаги концентрацияси в/и юборилганидан кейин таблетка кўринишида қабул қилингандагига ўхшаш, шунинг учун оғиз орқали ва в/и юбориш йўли бир-бирининг ўрнини босиши мумкин. Левофлоксациннинг ўртача тақсимланиш ҳажми 500 мг доза бир марта ва кўп марта в/и юборилганидан кейин 89 дан 112 л гачани ташкил қилади.\nПлазма оқсиллари билан боғланиши 30-40% ташкил қилади. Левофлоксациннинг ўртача якуний ярим чиқарилиши даври бир марта ёки кўп марталик дозалардан сўнг 6 дан 8 соатгачани ташкил қилади. Левофлоксацин аъзолар ва тўқималарга яхши киради: ўпкалар, бронхларнинг шиллиқ қавати ва балғам, сийдик-жинсий тизими аъзолари, шу жумладан простата бези, суяк тўқимаси, орқа мия суюқлиги, полиморф ядроли лейкоцитлар, альвеоляр магрофагларига яхши киради.\nЛевофлоксацин асосан ўзгармаган ҳолда сийдик билан чиқарилади. Жигарда унчалик катта бўлмаган қисми оксидланади ва/ёки ацетил гуруҳини йўқотади. Оғиз орқали қабул қилинганидан сўнг қабул қилинган дозани тахминан 87% сийдик билан ўзгармаган ҳолда 48 соат давомида чиқарилади. 4% дан камроғи ахлатда 72 соат мобайнида аниқланган.\nЛевофлоксацинга сезгир бактериялар билан инфекцияланиш натижастда ривожланган инфекцион- яллиғланиш касалликлари:\nсийдик -чиқариш йўлларининг асоратсиз инфекциялари;\nсийдик чиқариш йўлларининг асоратланган инфекциялари (шу жумладан пиелонефрит ҳам);\nюмшоқ тўқималар ва тери қопламаларииннг инфекцион касалликлари.\nЛевофлоксацин таблеткалари овқат қабуллари орасида ёки овқатдан олдин оғиз орқали қабул қилинади. Суткалик дозани 2 та қабулга бўлиш мумкин. Таблеткаларни чайнаш мумкин эмас. 0,5-1 стакан сув билан ичиш керак.\nИнфузия кўринишидаги Левофлоксацин вена ичига томчилаб қўлланади (белгиларни яққоллигига қараб-0,5 г/суткада 2 марта).\nНормал ёки буйраклар фаолиятининг ахамиятсиз пасайишида (креатинин клиренси ≤50 мл/мин даражасида) катталар учун қуйидаги даволаш схемаси қўлланади:\nСинусит-0,5 г дан 1 марта, даволаш курси – 10 дан 14 кунгача ;\nКасалхонадан ташқари пневмония – 0,5 г дан суткада 1 ёки 2 марта, даволаш курсининг давомийлиги -7 дан 14 кунгача;\nСурункали бронхит (зўрайиши)- 0,5-0,25 г дан суткада 1 марта, даволаш курси-7 дан -14 кунгача;\nПростатит – 28 кун 0,5 г дан суткада 1 марта;\nСийдик-чиқариш йўлларининг асоратланган инфекциялари (шу жумладан ва пиелонефрит ҳам) – 0,25 г дан суткада 1 марта, даволаш курси – 7 дан 10 кунгача;\nСийдик чиқариш йўлларининг асоратсиз инфекциялари – 3 кун 0,25 г дан суткада 1 марта;\nТери ва юмшоқ тўқималарнинг инфекциялари – 0,25 г дан суткада 1 марта 1-2 ҳафта давомида ёки 0,5 г дан суткада 1 ёки 2 марта, 1-2 ҳафта давомида;\nҚўзғатувчилар ишончли чиқарилилганидан ёки тана ҳарорати меъёрлашганидан кейин, камида 48-72 соат давомида таблеткалар қабул қилишни давом эттириш керак. Агарда пациентда буйраклар фаолиятини бузилиши бўлса, у ҳолда препаратнинг дозаси ўзгартирилади:\nкреатинин клиренси 20 дан 50 мл/мин гачада: 0,25 г суткалик лик доза 1 қабулда ишлатилганида бошланғич доза 0,25 г ни, кейинчалик – 125 мг дан; 0,5 г ли суткалик доза 1 қабулда ишлатилганида бошланғич доза 0,5 г, кейинчалик – 0,25 г; 1 г ли суткалик доза 2 қабулда ишлатилганида, бошланғич доза 0,5 г, кейинчалик 0,25 г.\nкреатинин клиренси 10 дан 19 мл/мин гачада: 0,25 г ли суткалик доза 1 қабулда ишлатилганида бошланғич доза 0,25 г, кейинчалик – 125 мг, ҳар 48 соатда; 0,5 г ли суткалик доза 1 қабулда ишлатилганида бошланғич доза 0,5 г, кейинчалик – 125 мг суткада 1 марта; 1 гли суткалик доза 2 қабулда ишлатилганида бошланғич доза 0,5 г, кейинчалик 125 гдан ҳар 12 соатни ташкил қилади.\nкреатинин клиренси 10 гачалигида, шунингдек диализдаги беморлар учун (амбулатор доимий перитонеал диализни ҳам қўшиб): 0,25 г суткалик доза 1 қабулда ишлатилганида, бошланғич доза 0,25 г, кейинчалик 125 мгдан ҳар 48 соатда; 0,5 г суткалик доза 1 қабулда ишлатилганида бошланғич доза 0,5 г ни, кейинчалик 125 мг дан суткада 1 марта; 1 г суткалик дозани 2 қабулда ишлатилганида бошланғич доза 0,5 г ни, кейинчалик 125 мг дан суткада 1 мартани ташкил қилади.\nДоимий тартибдаги амбулатор перитонеал диализдан (ДАПД) ёки генодиализдан кейин Левофлоксациннинг қўшимча дозаларини юбориш талаб этилмайди.\nКекса ёшдаги пациентлар учун Левофлоксациннинг одатдаги дозалаш тартибини ўзгартириш талаб қилинмайди, паст креатинин клиренси паст бўлгандан ташқари ҳолларда.\nЖигар фаолиятининг бузилишларида препаратнинг дозасини ва дозалаш тартибини махсус танлаш талаб қилинмайди, чунки Левофлоксацин гемигидрати фақат ахамиятсиз даражада жигарда метаболизмга учрайди.\nТери реакциялари ва ўта юқори сезувчанликнинг умумий реакциялари:\nБаъзида: терининг қичишиши ва қизариши. Кам ҳолларда: эшакеми, бронхларни торайиши ва оғир бўғилишлар, шунингдек кам ҳолларда тери ва шиллиқ қаватларини шиши (масалан, юз ва халқум соҳасида) каби белгилар билан бўлган ўта юқори сезувчанликнинг умумий реакциялари (анафилактик ва анафилактоид реакциялар).\nЖуда кам: артериал босимнинг тўсатдан пасайиши ва шок; қуёш ва ультрабинафша нурланишга юқори сезувчанлик. Алоҳида ҳолларда: пуфакчаларни ҳосил бўлиши билан бўлган терини оғир тошмалари, масалан, Стивенс-Джонсон синдроми, токсик эпидермал некролиз (Лайелл синдроми) ва кўпшаклли экссудатив эритема.\nМеъда-ичак йўлларига ва моддалар алмашинувига таъсири:\nТез-тез: кўнгил айниши, диарея. Баъзида: иштаҳани йўқолиши, қусиш, қоринда оғриқ, овқат ҳазм бўлишининг бузилиши. Кам: қонли ич кетиши, у жуда кам ҳолларда ичакни яллиғланиши ва хатто сохтамембраноз колит белгилари бўлиши мумкин. Жуда кам: қандли диабети бўлган беморлар учун муҳим аҳамиятга эга бўлган, қонда қанд миқдорининг пасайиши (гипогликемия); гипогликемиянинг мумкин бўлган белгилари: “бўри” иштаҳаси, асабийлик, терлаш, титраш.\nБошқа хинолонларни қўллаш тажрибаси ушбу касаллиги бўлган беморларда, уларни порфириянинг зўрайишини чақириш қобилиятига эга эканлигини кўрсатади. Бундай самара Левофлоксацин қўлланганида ҳам истисно қилинмайди.\nНерв тизимига таъсири. Баъзан: бош оғриғи, бош айланиши ва/ёки тормозланиб қолиш, уйқучанлик, уйқунинг бузилиши. Кам: нохуш ҳислар (масалан, қўл панжаларининг парестезиялари), қалтираш, безовталик, қўрқув ҳолати, тиришиш хуружлари ва онгнинг чалкашиши. Жуда кам: кўриш ва эшитишни, таъм ва ҳид билиш ҳиссини бузилишлари, тактил сезувчанликни пасайиши, галлюцинация ва депрессиялар туридаги психотик реакциялар, шунингдек харакатнинг бузилиши, жумладан юришда.\nЮрак–томир тизимига таъсири. Кам: юракнинг тез уриши, артериал босимини пасайиши. Жуда кам: (шокка ўхшаш) томирли коллапс.\nМушаклар, пайлар ва суякларга таъсири. Кам: пайларнинг шикастланиши (тендинитни ҳам қўшиб), бўғим ва мушак оғриқлари. Жуда кам: пайларнинг узилиши (масалан, ахиллов пайини); ушбу ножўя таъсирлари даволаш бошлангандан кейин 48 соат давомида кузатилиши ва иккитомонлама характерга эга бўлиши мумкин. Myasthenia gravisи бўлган беморлар учун алоҳида аҳамиятга эга бўлган мушак холсизлиги. Алоҳида ҳолларда: мушакларни шикастланиши (рабдомиолиз).\nЖигар ва буйракларга таъсири. Тез-тез: жигар ферментларининг фаоллигини ошиши (масалан, аланинаминотрасферазалар ва аспартатаминотрансферазалар). Баъзида кон зардобида билурубин ва креатинин даражасини ошиши (жигар ва буйраклар фаолиятини чекланишини белгиси). Жуда кам: жигар реакциялари (масалан, жигарни яллиғланиши), буйраклар фаолиятни хатто ўткир буйрак етишмовчилигигача қадар ёмонлашиш, масалан, аллергик реакциялар оқибатида (интерстициал нефрит).\nҚонга таъсири. Баъзида: қоннинг айрим ҳужайралари сонини ошиши (эозинофилия), оқ қон таначалари сонини камайиши (лейкопения). Кам: айрим оқ қон таначаларининг сонини камайиши (нейтропения), қон қуйилиши ёки қон кетишларига мойилликни кучайтириш қобилиятига эга бўлган тромбоцитлар сонини камайиши (тромбоцитопения). Жуда кам: оғир оғриқли белгиларнинг ривожланишига ёрдам берувчи (тана хароратини турғун ёки қайталанувчи ошиши, томоқни яллиғланиши ва ҳолатнинг турғун ёмонлашиши) айрим оқ қон таначаларининг сонини жуда кучли камайиши (аграгранулоцитоз). Айрим ҳолларда: қизил қон таначаларининг парчаланиш натижасида сонини; камайиши (гемолитик анемия); қоннинг барча турдаги ҳужайраларининг сонини камайиши (панцитопения).\nБошқа ножўя таъсирлари. Баъзида: умумий ҳолсизлик (астения). Жуда кам: иситма, ўпкалар даражасида (аллергик пневмонит) ёки майда қон томирлар даражасида (васкулит) аллергик реакциялар.\nҲар қандай антибиотиклар билан даволаш одамда меъёрда бўладиган микрофлоранинг ўзгаришини чақириши мумкин (бактериялар ва замбуруғлар). Шу сабабли қўлланаётган антибиотикка чидамли бўлган (иккиламчи инфекция) бактерия ва замбуруғларнинг жадал кўпайиши юз бериши, бу эса баъзи ҳолларда қўшимча даволашни талаб қилиши мумкин.\nЛевофлоксацин ёки бошқа хинолонларни шахсий ўзлаштираолмаслик (шу жумладан анамнездаги ўта юқори сезувчанлик);\nАлюминий ва магний сақловчи антацидлар, сукральфат ва темир сақловчи препаратлар бир вақтда қўлланганида Левофлоксациннинг самарадорлиги аҳамиятли сусаяди. Шунинг учун бу дори воситаларининг қабуллари орасидаги интервал камида 2 соатни ташкил қилиши керак. Левофлоксацин билан тиришишга тайёргарлик бўсағасини камайтирувчи воситалар бирга мажмуавий қабул қилинганида тиришишга тайёргарлик бўсағасини аҳамиятли камайиши кузатилади. Бу бошқа хинолонларга ҳам таалуқли.\nБўсағани пасайиши фенбуфен, теофиллин ва уларга ўхшаш ностероид яллиғланишга қарши препаратларни қабул қилганда ҳам кузатилади. Левофлоксацин пробеницид ва циметидин билан бирга қўллаганида Левофлоксациннинг буйрак клиренсини пасайиши кузатилади. Бу фақат пациентда буйраклар фаолиятини бузилишлари бўлган холларда клиник намоён бўлиши мумкин (эҳтиёткорлик билан буюриш керак).\nПайларнинг узилишни хавфи, агарда пациент глюкокортикостероид воситаларни қабул қилаётган бўлса сезиларли ошади. Агарда Левофлоксацин фонида пациент билвосита антикоагулянтларни қабул қилаётган бўлса, қоннинг ивиш кўрсаткичларини назорат қилиш керак. Левофлоксацин қабул қилганда циклоспариннинг яримчиқарилиш даври ошади.\nКекса ёшдаги беморларни даволашда, ушбу гуруҳ беморларда кўпинча буйраклар фаолиятининг бузилишлари бўлишини ҳисобга олиш керак. Пневмококклар чақирган жуда оғир ўпка яллиғланишида, Левофлоксацин оптимал терапевтик самара бермаслиги мумкин. Касалхонада орттирилган ва маълум қўзғатувчилар чақирган (Рseudomonas aurogenosa) инфекциялар, мажмуавий даволашни талаб қилиши мумкин.\nЛевофлоксацин билан даволаш вақтида илгари бош миянинг шикастланиши бўлган беморларда, яъни масалан, инсульт ёки оғир жарохат билан боғлиқ тиришиш хуружлари ривожланиши мумкин.\nФенбуфен ва унга ўхшаш ностероид яллиғланишга қарши воситалар ёки теофиллин билан бир вақтда қўлланганида тиришиш бўлиши эҳтимоли ошиши мумкин.\nЛевофлоксацин қўлланганда фотосенсибилизация кўриниши (қуёшдан куйишини ҳолатини эслатувчи реакциялар билан бўлган ёруғликка ўта юқори сезувчанлик) жуда кам кузатилишига қарамасдан, фотосенсибилизациядан сақланиш мақсадида беморларга зарурати бўлмаса кучли қуёш ёки сунъий ультрабинафша нурланишга дучор бўлмаслик тавсия этилади (масалан, юқори тоғ жойларда офтобда ёки солярийда бўлиш).\nГлюкоза–6–фосфатдегидрогеназа етишмовчилиги бўлган беморлар хинолонларни қабул қилганларида нисбатда уларда эритроцитларнинг парчаланиши (гемолиз) кузатилиши мумкин. Шунинг учун бундай беморларни левофлоксацин билан даволашни эҳтиёткорлик билан ўтказиш лозим. Қандли диабети бўлган беморларга Левофлоксацин буюрилганида, гипогликемия ривожланиши мумкинлигини ҳисобга олиш керак, уни “бўри” иштаҳаси, асабийлашиш, кучли терлаш, қалтираш кўрсатади.\nТана ҳарорати меъёрлашгандан сўнг ёки қўзғатувчини ишончли йўқотилганидан кейин Левофлоксацинни қабул қилишни камида 48-78 соат давом эттириш тавсия қилинади. Агарда препаратни қабул қилиш ўтказиб юборилган бўлса, иложи борича тезроқ, навбатдаги қабул вақти яқинлашгунигача таблеткани қабул қилиш, кейин даволашни схема асосида давом эттириш керак.\nЛевофлоксацин ҳомиладор ва эмизикли аёлларга буюрилмайди.\nЛевофлоксациннинг бош айланиши ёки уйқучанлик ва кўришнинг бузилиши каби ножўя таъсирлари, реакция ва диққатни жамлаш қобилиятини ёмонлаштириши мумкин. Бу қобилиятлар муҳим аҳамиятга эга бўлган вазиятларда маълум хавф туғдиради (масалан автомобилни бошқаришда, машина ва механизмларга хизмат кўрсатишда, турғун бўлмаган ҳолатда ишларни бажаришда). Бу айниқса Левофлоксацинни алкогол билан ўзаро таъсири ҳолларига таалуқлидир.\nЛевофлоксациннинг дозасини ошириб юборилишининг белгилари марказий нерв тизими даражасида намоён бўлади (онгни чалкашиши, бош айланиши, онгни бузилиши ва тиришиш хуружлари). Бундан ташқари, меъда-ичак бузилишлари (масалан, кўнгил айниши) ва шиллиқ қаватларининг шикстланиши; ЭКГ да QT оралиғининг узайиши (терапевтик дозадан юқори дозаларни қўлланиши билан бўлган текширишларида кўрсатилган) кузатилиши мумкин.\nДаволашни беморда намоён бўлган симптомларга қараб белгиланади. Левофлоксацин гемодиализ ва перитонеал диализ орқали чиқарилмайди. Препаратни махсус антидоти мавжуд эмас.\nЛевофлоксацин 500 мг/100 мл инфузия учун эритма\n0,5 г таъсир этувчи модда сақловчи 100 мл ли эритма флаконларда.\nЛевофлоксацин таблеткалари 250 ва 500 мг\nТаблеткалар 6 донадан блистер ўрамда.\nПрепарат ёруғликдан ҳимояланган, болалар олаолмайдиган жойда, 250С дан юқори бўлмаган ҳароратда сақлансин.\nСақлаш шароитига риоя қилинганида таблеткалар 3 йил ва инфузия учун эритма 2 йил.


Қурилаётган арзон уй-жойлар сифати депутатларнинг қизғин мунозарасига сабаб бўлди\n25.12.2018 Чоп этиш учун\n2018 йил 25 декабрь куни Олий Мажлис Қонунчилик палатасида ўтказилган навбатдаги “Ҳукумат соати”га қуйи палатадаги Ўзбекистон Халқ демократик партияси фракциясининг ташаббуси билан “Шаҳарларда арзон кўп квартирали уйларни қуриш ва реконструкция қилиш ҳамда қишлоқ жойларда янгиланган намунавий лойиҳалар бўйича арзон уй-жойлар қуриш борасида амалга оширилаётган ишлар, истиқболдаги вазифалар тўғрисида”ги масала киритилди.\nМазкур масала юзасидан депутатлар саволлари бўйича Ўзбекистон Республикаси қурилиш вазири А. Тўхтаев атрофлича маълумот берди.\nМаълумки, Президентимиз ташаббуси билан шаҳарларда арзон кўп квартирали уйлар ҳамда қишлоқ жойларда янгиланган намунавий лойиҳалар бўйича арзон уй-жойлар қурилиши аҳолининг йиллар давомида ушалмаган орзуларини рўёбга чиқармоқда. Шу орқали юртимизда кўп йиллардан бери аҳолини қийнаб келаётган йирик ижтимоий муаммолардан бири жадаллик билан ҳал этилмоқда.\n2018 йилда жами 13 917 хонадонли 335 та уй-жой қурилиши режалаштирилган эди. Шунингдек, давлатимиз раҳбарининг ҳудудларга ташрифлари чоғида берган топшириқларига асосан эса, қўшимча 90 та уй бунёд этилиши белгиланган. Шулардан 79 та кўп қаватли уй-жой фойдаланишга топширилган. Қолганларида қурилиш-монтаж ишлари давом этмоқда.\nДавлатимиз раҳбарининг 2018 йил 18 январдаги “2018 йилда уй-жой қурилишини ривожлантириш мақсадли дастурларини самарали амалга ошириш чора-тадбирлари тўғрисида”ги қарорига мувофиқ эса, аҳоли учун жами 16 360 та арзон уй қурилиши белгиланган. Шундан 5 942 тасида қурилиш-монтаж ишлари якунланиб, фойдаланишга топширилган.\nБу борада кенг кўламли ишлар амалга оширилаётган, қурилиш ташкилотлари учун қатор имтиёзлар берилаётган бир пайтда кўплаб камчиликлар ҳам учраб тургани “Ҳукумат соати”да таъкидлаб ўтилди.\nДепутатлар халқимизни уй-жой билан таъминлаш, қурилиш ишларини сифатли ва ўз вақтида якунлаш, шунингдек, ҳудудларда бунёд этилаётган уйлар атрофида инфратузилмаларни яратиш борасидаги масалалар, одамларни ўйлантираётган муаммолар хусусида жиддий саволлар билан мурожаат этдилар. Айниқса, депутатларнинг эътирозига сабаб бўлган масала — Тошкент, Сирдарё, Навоий ҳамда Хоразм вилоятларида қурилиши режалаштирилган 4539 та уй-жойдан бугунги кунгача бирортаси ҳам фойдаланишга топширилмаганига изоҳ сўралди.\nДепутатларнинг фикрича, уй-жой қурилиши борасида топшириқлар ижросини муддатидан олдин бажариш, ҳисоботлардаги статистиканинг ижобий бўлишини таъминлаш илинжида маҳаллий ҳокимликлар томонидан ҳам бир қатор камчиликларга йўл қўйилганидан кўз юмиб бўлмайди. Чуқур ўйланмасдан, тегишли хулосалар асосида иш олиб борилмаслиги баъзи ҳудудларда қуриб битказилаётган уй-жойларга аҳолини жойлаштиришда қийинчиликларни юзага келтирмоқда.\nВазир депутатлар саволларига жавоб қайтарар экан, бундай ҳолатларга нисбатан вазирлик ва тегишли инспекция томонидан ҳам жиддий назорат олиб борилаётгани, камчиликларга йўл қўйган мутасаддиларга нисбатан чоралар кўрилаётганини қайд этди. Ўз навбатида, назорат қилувчи ва қурилиш объектларини қабул қилиб олувчиларнинг ҳам масъулиятини ошириш юзасидан ўз мулоҳазаларини билдириб ўтди.\n“Ҳукумат соати” доирасида берилган савол-жавоблардан келиб чиқиб, депутатлар томонидан вазирлик фаолиятида йўл қўйилаётган камчиликларни бартараф этиш юзасидан қатор фикр-мулоҳаза ва таклифлар билдирилди. Хусусан, уй-жой қурилиши соҳасидаги 27 йил аввал ишлаб чиқилган, ҳозирда мутлақо талабга жавоб бермайдиган нормативларни буткул янгидан ишлаб чиқиш, шунинг баробарида Ўзбекистон Республикасининг Уй-жой кодексини бугунги кун нуқтаи назаридан қайта кўриб чиқиш тавсия қилинди.\nЙиғилиш якунида аҳолини уй-жой билан таъминлаш бўйича қилинаётган ишлар юзасидан самарали парламент назоратини олиб боришга келишиб олинди.\nКўришлар сони: 3376


Молдова конституцион суди мамлакат президенти умумхалқ сайлови орқали сайланишини белгилаб қўйди. Бу ҳақда мамлакат конституцион суди раиси Александр Тэнасега иқтибос келтирган ҳолда РИА “Новости” ахборот агентлиги хабар бермоқда.\nАввалроқ Молдова сиёсий тизими президентни тўғридан-тўғри сайлашга ўтиши мумкинлиги маълум қилинганди.\nМолдова президенти 2001 йилдан бери парламент томонидан яширин овоз бериш орқали сайланиб келади. Мамлакатнинг биринчи икки президенти Мирча Снегур ва Петр Лучинский умумхалқ сайловлари орқали сайланган эди.


Қушбегидаги Captiva ва Mercedes иштирокидаги ЙТҲ видеоси пайдо бўлди(Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қушбегидаги Captiva ва Mercedes иштирокидаги ЙТҲ видеоси пайдо бўлди(Видео)\t14:09, 18 июнь 2016\t17 июнь, жума куни Тошкент шаҳри Қушбеги мавзесида Captiva ва Mercedes автомобиллари иштирокида мудҳиш йўл-транспорт ҳодисаси содир бўлгани ва оқибатда ҳар иккала автомобиль ҳам жиддий зарар кўргани ҳақида хабар берган эдик. Бугун ижтимоий тармоқларда мазкур ЙТҲнинг видеоси жойланди. Видео Қушбеги мавзесидаги автосалон кузатув камераларидан ёзиб олинган. Видеода катта тезлик билан келган Captiva автомобилининг йўл четида турган Mercedes`ни уриб, бир неча метр масофага судраб бориб, мажағлаганини кўриш мумкин.\nСаратовда содир бўлган ЙТҲда Ўзбекистон фуқаролари ҳалок бўлди\tАвтомобилсозлик саноатида ишлаб чиқариш ҳажми кейинги уч йилда 2,8 баробар камайган\tСуғурталанган автомобилга номаълум шахс томонидан етказилган зарарни ким тўлайди?\tСамарада содир бўлган ЙТҲда 3 нафар Ўзбекистон фуқароси ҳалок бўлди\tФлоренцияда қирғоқ ўпирилиши оқибатида автомашиналар сувга ғарқ бўлди\tТошкентда қарама-қарши йўналишда автомобиль бошқариб кетаётган ўзбошимча ҳайдовчи муҳокамаларга сабаб бўлмоқда(Видео)\tОтправить


"Пахтакор" U-21 сафида энг фахрий футболчи 19 ёш / CHAMPIONAT.asia\n"Пахтакор" U-21 сафида энг фахрий футболчи 19 ёш\nТеглар : U-21 биринчилиги ПахтакорСтанислав Кудряшов\nБугун U-21 Биринчилиги доирасида "Пахтакор" клуби "Қизилқум" меҳмони бўлмоқда.\nУшбу баҳсга "Пахтакор" устози Станислав Кудряшов жуда ёш таркибни майдонга туширгани эътиборимизни тортди. Қайдномага эътибор қаратсак асосий таркибда ҳам, захирада ҳам энг ёши катта футболчилар 2001 йилда туғилганини кўриш мумкин. Қайдномада уч нафар 2003 йилда туғилган ўйинчилар ҳам бор.\nБу йилги U-21 Биринчилигида жамоалар учрашув протоколига икки нафар “катта” футболчини киритиш ва майдонга чиқариш ҳуқуқига эга. U-21’да ўйин қайдномасига Ўзбекистон фуқароси ҳисобланган, 2001 йил ва ундан кейин туғилган камида икки нафар ўйинчини киритиши ва улардан бирини минимум 45 дақиқа ўйнатиши шарт.


Олий Мажлис депутати Жолдас Абдижамилов Чимбойдаги камчилик ва муаммолар ҳақида маълумот берди- Kruz.uz\n16:07, 08.02.2017 1412 0 Чимбой тумани\nШу кунларда Ўзбекистон Республикаси Олий Мажлиси Қонунчилик палатаси депутатлари ва Сенати аъзолари маҳаллий Кенгаш депутатлари иштирокида Қорақалпоғистон Республикаси Чимбой туманида ҳудудни ижтимоий-иқтисодий ривожлантириш, аҳоли турмуш даражасини янада яхшилаш, фуқароларнинг ҳуқуқлари ва эркинликларини таъминлаш борасида олиб борилаётган ишлар ҳолатини ўрганмоқдалар.\nОлий Мажлис Қонунчилик палатаси депутати Жолдас Абдижамилов KRuz.uz сайтига амалга оширилган ишлар ҳақида маълумот бериб ўтди.\n8 феврал куни селектор тарзида бўлиб ўтган халқ депутатлари Чимбой тумани Кенгаши сессиясида Олий Мажлис Қонунчилик палатаси ва Сенати аъзолари томонидан туманда олиб борилган ишлар якунлари муҳокама қилинди.\nТуманда тадбиркорлик субъектларининг сони кўпаймоқда. Ўз навбатида уларга ҳудуддаги тижорат банклари томонидан кредит маблағлари ажратилишига ҳам катта эътибор қаратилмоқда. Тадбиркорлик субъектлари ҳуқуқларининг бузилишига йўл қўйган, тадбиркорларга давлат хизматлари кўрсатиш тартибини бузган айбдор шахсларга нисбатан тегишли чоралар кўрилмоқда.\nСессия йиғилишида ҳали ечимини кутаётган муаммолар мавжудлиги таъкидланди. Тумандаги мутасадди идоралар фаолиятида аҳоли бандилиги масаласига юзаки қараш, расмиятчилик каби ҳолатлар учрамоқда. Айниқса, касб-ҳунар коллежлари битирувчиларини иш билан таъминлаш билан боғлиқ вазифалар долзарб бўлиб турибди.\nФуқаролар аҳолига тиббий хизмат кўрсатиш даражаси ва сифати, айниқса, қишлоқ врачлик пунктлари фаолиятининг янада яхшилаш, тиббиёт муассасаларини дори воситалари ва дори-дармонлар билан таъминлашни яхшилаш лозимлиги таъкидланди.\nТумандаги аҳолига савдо ва маиший, коммунал хизмат кўрсатиш даражаси ҳам талаб даражада эмас. «Тазғара», «Бахытлы», «Қамыс-арық», «Қызыл-озек», «Тағ-жап» ва «Кенес» ОФЙларида савдо ва маиший хизмат кўрсатиш шаҳобчалари етарли эмас.\nАҳолини электр энергияси ва газ билан таъминлашда муаммолар мавжуд. Бу аҳолининг эътирозларига олиб келмоқда.\nСессия йиғилишида халқ депутатлари туман Кенгаши фаолиятини такомиллаштириш, депутатларни ўз сайловчилари олдидаги масъуллигини ошириш, партия гуруҳлари, доимий комиссияларни ташаббускорлигини ошириш масалаларига ҳам алоҳида эътибор берилди. Хусусан, тумандаги ижтимоий-иқтисодий соҳада ўз ечимини кутаётган масалаларни Кенгаш йиғилишларида тизимли равишда муҳокама қилиб бориш, депутатлик назоратини кучайтириш лозимлиги қайд этилди.\nЙиғилиш иштирокчилари парламент аъзоларини жойларга чиқиб, янгича услубда ўз фаолиятларини ташкил қилганликлари, туман Кенгаши депутатларини ҳам бу ишга жалб қилганликлари амалиётда ўзини самарасини кўрсатганлигини таъкидладилар. Хусусан, депутатлар кўпгина муаммоларни тезлик билан ҳал этиш, бир қатор фуқароларни бандлигини таъминлаш чораларини кўрганликларини алоҳида эътироф этдилар.\nЙиғилишда Олий Мажлис Қонунчилик палатаси Спикери Н.Исмоилов, Қорақалпоғистон Республикаси Жуқорғи Кенгеси раиси М. Ерниязов иштирок этдилар ва сўзга чиқдилар.\nСессияда муҳокама қилинган масалалар юзасидан тегишли қарор қабул қилинди


23 апрел 2021, Тошкент вақти: 15:27\nЮртига кетолмаган мигрантлар аэропортларда тунамоқда\nРоссия ва Ўзбекистон бошқа давлатлар билан ҳар қандай авиапарвоз, автомобиль ва темир йўл қатновини тўхтатганига қарамасдан, Москванинг Внуково аэропортида яна ўнлаб ўзбек муҳожири қолмоқда.\n31 мартга ўтар кечаси Домодедово аэропортини тарк этишни истамаган 300 яқин тожик ва қирғиз меҳнат муҳожири ОМОН ёрдамида аэропорт ҳудудидан қувиб чиқарилди.\nВнуковода Ўзбекистонга кетолмаган йўловчилар қолмоқда\nВнуково аэропортида тунаб қолаëтган ўзбекистонликларнинг аксари Россиянинг Узоқ Шарқидан Москвага келиб¸ бу ердан Ўзбекистонга учмоқчи бўлганлардир.\nРоссия ҳукумати 27 мартдан бошлаб¸ мунтазам ва чартер рейслар парвозини тақиқлаши ортидан улар Ўзбекистонга учолмай қолган.\nМосквада яшашга пули йўқлиги¸ қолаверса¸ Россия ва Ўзбекистон ҳукуматларининг бирор махсус рейс бўйича келишувга эришишига умидворлиги боис 50 нафарга яқин муҳожир 1 апрелда ҳам аэропорт ҳудудида қолмоқда.\nҲозирча Внуково аэропорти маъмурияти 15 кундан буён аэропортда тунаётган муҳожирларни чиқариб юборишга шошмаëтир.\nАйни пайтда¸ Россия ҳукуматининг чартер ва мунтазам авиарейсларни тўхтатиш тўғрисидаги қароридан кейин чорасини топган мигрантларнинг бир қисми тарқалишни бошлаган.\n- Пулимизни ҳеч бўлмаса қайтариб олдик. Биз 7 кун ётдик аэропортда. Охири тушундик¸ бошқа рейс бўлмаслигини. Ҳозир танишларимиз олдига келиб ётибмиз Москвада. Аэропортда на таниши, на борадиган жойи бор одамлар қолди, боши қотиб, дейди шундай вазиятда қолган ўзбекистонликлардан бири.\nМосквадаги Ўзбекистон элчихонаси Внуково аэропортида қийин аҳволда қолган ўзбекистонликларни ётоқ жойи ва озиқ-овқат билан таъминлашга ҳозир эканини айтмоқда.\nМосквадаги Ўзбекистон элчихонаси “Домодедово” ва “Жуковский” аэропортларида тўпланган ва аэропорт биносидан чиқариб юборилган муҳожирлар орасида ўзбекистонликлар йўқлигини тасдиқлади.\nЭлчилик расмий маълумотига кўра, “Внуково” ва “Шереметьево” аэропортларида қолган ўзбек мигрантларининг бир қисми чартер рейслар ёрдамида Ўзбекистонга олиб чиқилгани, ёрдамга муҳтож 160 зиёд ўзбекистонлик эса Москвадаги ҳостелга кейинги чартер рейслари очилгунга қадар жойлаштирилди.\n“Уларга яшаш учун барча шароитлар яратилган, уч маҳал иссиқ овқат ташкиллаштирилди, улар билан доимий алоқа ўрнатилди”, дейилади хабарномада.\nДомодедоводаги тожик-қирғиз муҳожирларини ОМОН чиқариб юборди\n31 мартга ўтар кечаси 300 га яқин меҳнат муҳожири Домодедово аэропортидан қувиб чиқарилди.\nҲодиса гувоҳлари тунгги соат 3 ларда форма кийган аэропорт қўриқчилари учиш залида жойлашиб олган мигрантларга бир жойга йиғилишни, яқин орада уларнинг ҳаммаси юртига жўнатилиши мумкинлигини айтган.\nМосквалик журналист Галия Ибрагимова¸ бу эълон ортидан бир жойга йиғилган мигрантларнинг ОМОН кучлари кўмагида аэропорт ташқарисига чиқариб юборилганини маълум қилди.\n- Ҳаммамиз бир жойга йиғилганимизда, бизни ташқарига ҳайдаб юборишди. Тунда. Совуқда. Аэропортда қолиш мумкин эмас дейишди. Энди одамлар кўчада, нима қилишни билмаймиз.\n- Биз Россияда итдек ишлаймиз. Дам олиш кунларимиз ҳам деярли йўқ. Ҳозир бўлса ҳеч кимга керак бўлмай қолдик. Бизни керак эмас нарсадек отворишди! Нима учун ундай бўлаяпти? Ёрдам беринглар!¸ деган иқтибос келтирди журналист ўзи гаплашган муҳожирлардан.\nТожик муҳожирлари ҳуқуқлари ҳимояси билан шуғулланиб келувчи юрист Каримжон Ёров Озодлик билан суҳбатда Домодедово аэропортидаги муҳожирларнинг 200 нафари тожикистонликлар¸ қолгани эса¸ қирғизистонлик эканини билдирди.\n- Улар аэропорт маъмурияти илтимосига биноан полиция томонидан тарқатиб юборилди, деди ҳуқуқ фаоли.\nРоссиядаги Тожикистон элчиси Имомуддин Сатторов Душанбе ҳукумати Внуково, Домодедово, Жуковский ва Шереметьево аэропортларида қолган ватандошлари учун 7та рейс уюштирганини билдирди. Элчи Россиядаги тожик мигрантларини ишга жалб қилувчи йирик корхоналарга ишчиларни ишдан бўшатмасликни сўраб, мурожаат қилганини ҳам билдирди.\nДомодедово аэропорти матбуот хизмати Россия ҳукуматининг коронавирусга қарши кураш тўғрисидаги қарорига мувофиқ аэропортда тунаётганлар¸ жумладан 117 нафар тожикистонликни бу ҳудуддан чиқариб юбориш тўғрисида буйруқ олганини маълум қилди.\nВазиятни кузатиб бораётган бошқа ҳуқуқ фаоллари ҳам аэропортда ётган мигрантлар эртами-кечми аэропортдан барибир чиқариб юборилиши тўғрисида огоҳлантирган эди.\n27 мартдан бошлаб Россия ҳукумати қарори билан мамлакат аэропортлари кириш ва чиқишга ёпилди. 1 апрелдан 31 майгача бир гуруҳ Россия лоукостер авиаширкатлари ҳам ички парвозларни тўхтатганини маълум қилди.\nМосква ҳукумати ортидан Россиянинг кўплаб минтақаларида ҳам 30 мартдан кўчада ҳаракатланишга чеклов қўйилди ва аҳолининг фақат ўз яқинидаги озиқ-овқат дўкони ва дорихонага чиқишигагина рухсат берилди.


Икки эркин курашчимиз Жаҳон чемпионатининг ярим финалида! / Olamsport.com\n29 июл 18:41\nИкки эркин курашчимиз Жаҳон чемпионатининг ярим финалида!\nБугун Болгария пойтахти София шаҳрида спорт курашлари (эркин, юнон-рум ва аёллар кураши) бўйича ўсмирлар ўртасида жаҳон чемпионати бошланди.\nҚувонарлиси, бугун баҳсларга киришган уч нафар эркин курашчимиздан иккиси жаҳон чемпионатининг ярим финалига йўл олди.\n-48 кг вазн тоифасида юртимиз шарафини ҳимоя қилаётган Камронбек Қадамов мўғулистонлик Отгонбаатар Болдбаатарни 11:0, озарбайжонлик Жавид Жавадовни 8:4 ҳисобида мағлуб этиб, ярим финалга йўл олди. Энди у финал чиптаси учун ҳиндистонлик Удит Удитга қарши гиламга чиқади.\n-55 кг вазнда гиламга чиқаётган ўсмирлар Олимпиадаси ғолиби Умиджон Жалолов ҳам ярим финал иштирокчисига айланди. Истеъдодли курашчимиз канадалик Фотис Дэвид Пападопоулосни 10:0, қирғизистонлик Мирбек Сарабековни 10:0, ҳиндистонлик Аман Аманни 3:0 ҳисобида енгди. Жалоловнинг ярим финалдаги рақиби туркиялик Муҳаммад Каравус бўлади.\n-65 кг вазнда ўз маҳоратини намойиш этаётган Қудратбек Нуруллаев 1/8 финалда қирғизистонлик Ислам Бакитбековдан 14:8 ҳисобида таслим этди. Аммо, чорак финал беллашувида россиялик Батирбек Цховребовга 2:4 ҳисобида имкониятни бой бериб қўйди. Агар Цховребов финалга йўл олса, у ҳолда Нуруллаевда бронза медали учун имконият сақланиб қолади.\nОйбек Касимов: Ўзбекистонда яқин келажакда Осиё ўйинлари ўтказилади 0\nТуризм ва спортни ривожлантириш масалалари муҳокама қилинди 0\nЧинозда оммавий спорт тадбири ўтказилди 0


АГМК билан ўйиндан олдин "Машъал" футболчиларига мукофот пули ваъда қилинганмиди? - Zamin.uz\n08:00 / 23.05.2021\nАГМК билан ўйиндан олдин "Машъал" футболчиларига мукофот пули ваъда қилинганмиди?\nМуборакнинг "Машъал" жамоаси Суперлиганинг тўққизинчи турида ўз майдонида АГМКни 2:1 ҳисобида мағлубиятга учратишни уддасидан чиқди.\nСўнгги йилларда Суперлигада совринли ўринлар учун курашаётган олмалиқликлар таркибида жорий мавсум бир қатор тажрибали ва номдор футболчилар йиғилди. Чемпионлик учун курашаётган жамоанинг мазкур мағлубияти ва мезбонларнинг ғалабаси қайсидир маънода сенсация сифатида қабул қилинди. Бу албатта табиий ҳол. Хўш, АГМКни мағлуб этишда майдон эгалари нимадан куч олишди ёки ўйиндан олдин қўшимча мотивация берилдими? Шу ва бошқа саволларимизга "газчилар"нинг сардори ва етакчиси Сардор Абдураимов жавоб бериб ўтди.\n- Одатда даража жиҳатдан икки хил жамоа майдонда тўқнашганда имконияти паст баҳоланган жамоа футболчиларида иштиёқ икки ҳисса юқори бўлади. АГМК билан баҳсда "Машъал" футболчиларида мана шу иштиёқ яққол сезилди. Умуман, ўйинга тайёргарлик қандай бўлганди?\n- Тўғри айтдингиз. АГМК охирги мавсумларда юқори ўринлар ва чемпионлик учун курашадиган жамоага айланди. Бу йил эса ОЧЛ гуруҳ босқичида қатнашди. Рақибимизнинг савияси ва даражаси маълум эди. Бундай жамоаларга қарши майдонда икки ҳисса куч билан ҳаракат қилишингизга тўғри келади. Яхши кайфиятда танаффусга йўл олдик.\n- АГМК жамоасини ўрганиш жараёнида қайси ожиз нуқтаси эътибор тортди? Кучли рақиб билан баҳс олдидан синчковлик билан ўрганиш муҳим ҳисобланади...\n- Уларни яхши ўрганиб чиққандик. Таъкидлаганингиздек кучсиз эмас, кучли томонларига эътибор бердик. Майдонда устун жиҳатларини йўққа чиқаришга ҳаракат қилдик, дея оламан. Мазкур ғалаба жамоамизга янада кўтаринки кайфият ва ишонч берса ажабмас.\n- Аксарият клубларда чемпионат етакчисига қарши баҳслардан олдин қўшимча мотивация бериш мақсадида молиявий рағбат ваъда қилинади...\n- Бундай ҳолат ҳар бир жамоада турлича, деб ўйлайман. Қайсидир клубда молиявий имкониятлари юқори ёки бунинг акси. АГМК билан ўйиндан олдин қўшимча мотивация сифатида мукофот пуллари ваъда қилинмаганди. Футболчилар билан гаплашиб олиб, ўз майдонимизда ютқазишга ҳаққимиз йўқ дедик. Бор гап шу.\n- Ушбу учрашувдаги тактик курашда "Машъал" АГМКни ютдими? Боиси иштиёқ ёки хоҳишни ўзи камлик қилиши мумкин...\n- Мураббийларимиз жуда тўғри тактикани танлай олишди. Олмалиқликларнинг нималарга қодирлигидан хабаримиз бор эди. Уларни қандай тактика асосида ютишимиз кераклигини мураббийларимиз тушунтиришди.\n- "Машъал"нинг том маънодаги сардори ва етакчисига айланиб боряпсиз. Демак, сизда яна катта жамоаларда легионер сифатида ўйинашга умид уйғонди, десак бўладими? Мавсум бошида ҳам хориждан таклифлар бўлганди...\n- Катта жамоаларда тўп тепиш ниятим бор. "Машъал"ни ҳам оддий жамоа демаган бўлардим. Легионерга айланишимга келсак, вариантлар йўқ эмас. Ҳаммасини вақт кўрсатади.\nЯнгиликлар » Спорт » АГМК билан ўйиндан олдин "Машъал" футболчиларига мукофот пули ваъда қилинганмиди?


Интерполнинг Ўзбекистондаги миллий марказий бюроси (ММБ) томонидан халқаро қидирувда бўлган шахс Бирлашган Араб Амирликлари Интерпол ММБ ходимлари билан ҳамкорликдаги тезкор қидирув тадбири натижасида қўлга олинди.\nИнтерполнинг Ўзбекистондаги миллий марказий бюроси хабарига кўра, ушбу шахс 1972 йилда туғилган Ўзбекистон фуқароси С.M. бўлиб, у Ўзбекистон Жиноят кодексининг 155, 161, 242 ва 244-моддаларида назарда тутилган оғир ва ўта оғир жиноятларни содир этгани учун Ўзбекистон ҳуқуқ тартибот органлари томонидан 2006 йилда халқаро қидирувга берилган.\nОлинган материаллар асосида ушбу шахснинг тахминий жойлашуви ҳақидаги маълумот Интерпол бош котибиятига юборилган. Фуқаро С.M. 2006 йилдан бошлаб АҚШ ҳудудида яшириниб юргани аниқланган. 2021 йилнинг сентябрь ойида Вашингтон ММБ томонидан фуқаро С.M. АҚШ ҳудудини тарк этгани тўғрисида маълумот келиб тушган.\nҚайд этилишича, Ўзбекистондаги Интерпол ММБ ва Бирлашган Араб Амирликлари Абу-Даби Интерполи ходимларининг ҳамкорликдаги тезкор қидирув тадбири натижасида фуқаро С.M. Абу-Дабига етиб келган кунидан беш кун ўтиб қўлга олинган ва ҳозирда уни Ўзбекистонга экстрадиция қилиш чоралари кўрилмоқда.\nЎзбекистонда уч мингдан ортиқ қарздор қидирувда экани маълум бўлди\n19:04 / 18.08.2021\nАшраф Ғани БААдан бошпана топгани маълум бўлди\n09:20 / 16.07.2021\nАбу-Дабида коронавирусга қарши чоралар кучайтирилади


Навальний ўзини ўлдиришга уринганларни номма-ном танишини иддао қилди « Ўзбекистон Халқ Ҳаракати\n15 December 2020 - 13:49\nШу йил августида заҳарланган россиялик мухолифатчи Алексей Навальний ўзини ўлдиришга уринганларни билишини иддао қилиб, суриштирув ўтказган журналистлар феълан унинг заҳарланишига оид ишни очиб ташлашганини билдирди.\nНавальнийга кўра, бу ерда гап “Россия президенти Владимир Путин буйруқ берадиган” Федерал хавфсизлик хизмати (ФСБ) ходимлари гуруҳи ҳақида бормоқда.\n“Мен ўзимни кимлар ўлдирмоқчи бўлганини биламан. Мен уларнинг қаерда яшашини биламан. Мен уларнинг қаерда ишлашини биламан. Мен уларнинг ҳақиқий исмларини биламан. Мен уларнинг сохта исмларини биламан. Менда уларнинг фотосуратлари бор”, деган А. Навальний.\nСуриштирув натижалари Навальний сайтида ёйинланган. Суриштирувни Bellingcat гуруҳи The Insider, CNN ва Der Spiegel нашрлари ҳамда Навальнийнинг Коррупцияга қарши кураш жамғармаси иштирокида олиб борган. Материал қисман Озодликнинг рус хизмати журналистлари иштирок этган суриштирувга ҳам асосланган.


Криптовалюта аноним тўловларни амалга оширишда кўмаклашади – Коммерсант.Уз\nМарказий банк номидан сўз олган Тимур Ишметов криптовалютага очиқ ва легал иқтисодиётда ўрин йўқ деб хисоблайди.\n“Бизнинг банк тизимимизда ва умумман халқаро стандартлар бўйича – легаллаштириш тадбирида мижоз идентификациясини таъминлаш муҳим роль ўйнайди. Яъни ҳар қандай тўлов идентификация қилинмоғи ва ким уни амалга оширди, қаерга жўнатди, ким уни жўнатди қабилидаги саволларга жавоб бермоғи лозим”, — дейди у.\nКриптовалюта анонимликни вужудга келтиргани учун, маълум хатарларга ўрин қолдиради. Демак криптовалюта унга талабгор шахсгагина керак. Бундан ташқари ушбу турдаги валютага чайқовчилар қизиқади. Чунки бу маҳсулот ҳеч қанақасига бошқарилмайди.\nМаҳсулот бемалол сотиб олинади ва сотилади. Виртуал манбаларда айланувчи валюта турларининг котировкаси жуда ноаниқ бўлади. Кўрсаткичлар биттасидан иккинчисига кунига бир неча маротаба ўтиши мумкин. Бу эса юқорида келтирилган чайқовчиларнинг “нони”дир.\n“Криптовалютанинг технологияси қизиқарли бўлиши мумкин, ҳаттоки маълум мақсадларда ишлатилиши ҳам мумкиндир, бироқ хозир биз бунга кўпроқ салбий омил сифатидай қараймиз. Уларни назорат қилишга бирор бир эхтиёж кўрмаяпмиз, чунки аслида уларни назорат қилиб бўлмайди”, — деб сўзини якунлади банк вакили.\nкриптовалюта МБ салбий жихатлар ХПК\nПредыдущая запись Яқин икки йилда фискал-монетар бюджет профицит билан бажарилади\nСледующая запись Интернет-бухгалтерия ва электрон ҳужжатлар айланмаси ишингизни осонлаштиради


Туркияда бугун истироҳат боғлари ва ресторанлар очилди. Аммо... - Darakchi\nДУНЁ 01.06.2020, 18:13\nТуркияда коронавирус тарқалишини тўхтатиш учун жорий қилинган чекловлар бекор қилинмоқда. Бугун истироҳат боғлари ва ресторанлар очилди. Аммо бу юмшатилган тартиблар 18 ёшга тўлмаганлар ва 65 ёшдан ошганлар учун тааллуқли эмас.\nМамлакатда 1 июнь кунидан бошлаб ресторанлар, кафелар, истироҳат боғлари, спорт заллари, сузиш ҳавзалари, соҳиллар, музейлар, кутубхоналар очилди ҳамда шаҳарлараро ҳаракатланишга қўйилган таъқиқлар олиб ташланди. Бу ҳақда интернет манбаларга таяниб Таржумон.уз ёзмоқда.\nШунингдек, болалар боғчалари ва кекса ҳамда ногиронларга кўмак бериш марказларининг фаолиятига ҳам рухсат берилган. Аммо, юқорида таъкидланганидек 18 ёшга тўлмаганлар ва 65 ёшдан ошганлар учун чекловлар сақланиб қолинади.\nПрезидент Таййип Эрдўған бошчилигидаги ҳукумат ўтган бир неча ҳафтадан бери карантин чекловларини аста-секинлик билан юмшатиб келмоқда. Расмийлар ҳозирда мамлакатдаги эпидимиологик вазият назоратга олинганини айтишган.\nЭслатиб ўтамиз, бугунги кунгача Туркияда 163 942 нафар одам коронавирусга чалинган бўлиб, уларнинг 4540 нафари вафот этган. 127 973 киши тузалган, ҳозирда 31 429 киши касалхоналарда даволанмоқда.


Эътирозлар ва яна эътирозлар: «Зулфия» танловига очиқлик принципи бегонами? » Yangiliklar agregatori - OXO.UZ\nЭътирозлар ва яна эътирозлар: «Зулфия» танловига очиқлик принципи бегонами?\nҲар йили Зулфия номидаги давлат мукофотининг ўз эгаларига дабдаба-ю, асъаса билан топширилиш жараёни ижтимоий тармоқлар ва оммавий ахборот воситаларидаги резонансли муносабатларга уланиб кетади. Қизиғи, билдирилган фикрларнинг аксарияти (ҳаммаси десак ҳам муболаға бўлмас) норозилик кайфиятида танлов адолатсиз ўтганлигининг таъкиди сифатида жаранглайди. Лекин буларнинг барчаси, таъбир жоиз бўлса, «карнинг қулоғига танбур чертишга» ўхшайди. Чунки эътирозлар ўз манзилига етиб бормайди, ёинки эшитиб, эшитмаганликка олинади.\nБу гал ҳам худди шу томошани кўрдик. Ҳамма ёқда бонг урилди, эътирозлар билдирилди, асослидир-асоссиздир таклифлар берилди. Лекин ҳеч нарса ўзгаргани йўқ, ўзгарадиганга ҳам ўхшамаяпти. Бу сафар ҳам 11 ой жим юриб, март келганда яна айюҳаннос соламизми? Нега бу танлов атрофидаги фикрларнинг барчаси салбий? Ундан ҳам муҳимроқ савол: нега эътирозлар айтилган ва ёзилган жойида ўз ҳолича қолиб кетяпти?\nҲусан Карвонли, « Маърифат» газетаси бош муҳаррири:\n─ Зулфия номидаги давлат мукофотини бериш тўғрисидаги низомга кўра, мамлакатнинг ҳар бир ҳудудига, яъни Қорақалпоғистон Республикаси, вилоятлар ва Тошкент шаҳрига 2тадан квота ажратилган. Кўпчиликда «Зулфиячилар» га нисбатан хайрихоҳлик муносабатининг шаклланмаслигига, яъни улардан аксариятининг савиясидан зиёли қатламнинг кўнгли тўлмаслигига мана шу квоталар « айбдор» . Яъни 3 миллиондан зиёд аҳолиси бор Андижондан ҳам, 800 минг аҳолиси бор Сирдарёдан ҳам ҳар йили 2 нафардан қиз мукофотни олади. Ҳудудларга бир хил квота берилиши савияли номзодларнинг четда қолиб кетишига сабабчи бўлади. Муаммонинг ечими бор: худди фан олимпиадаларидаги каби ҳар бир ҳудуддан 3 нафардан ғолиб республика босчиқига келади. Якуний босқичда қайси ҳудуддан бўлишидан қатъи назар муносиб номзодлар ғолиб дея эътироф этилади.\nШаҳноза Тўрахўжаева, блогер:\n─ Зулфия номидаги давлат мукофоти имтиёзи кўп мукофот. Яна ёш қизчаларга таваккалига, кредит сифатида бериладиган мукофот. Энди ўйлаб кўрайлик: қарийб 20 йилдан бери берилган шу кредитларнинг қанчаси қайтди? Мукофот олган 300га яқин қизнинг нечтаси бугун илғор қизга айланди? Қанча олима, депутат, раҳбар, чемпион, тадбиркор...аёл етишиб чиқди улардан? Биз шу мукофот орқали қизларни рағбатлантиряпмиз, улардан келажакда етакчи, илғор аёллар етишиб чиқишига замин яратяпмиз, деб ўзимизни алдамаяпмизми?\nТанлов жараёнининг шаффофлиги масаласида бир неча таклифларим: иштирокчиларнинг ҳужжат топширишини электрон шаклга ўтказиш, танловни онлайн тарзда ўтказиш (бунинг учун махсус портал очиш), танлов ҳайъати таркиби ва баҳолаш жараёни ҳам очиқ бўлиши керак, ғолибларнинг грант асосида ўқишга кириши масаласини қайта кўриб чиқиш лозим.\nАлишер Назар, публицист:\n─ Менга қолса, Зулфия номидаги давлат мукофоти низомини ўзгартириш керак. Биринчидан, 15-16 ёшли ўсмир қизалоққа давлат мукофотини бериш тўғри эмас. Ҳали ҳаётнинг аччиқ-чучугини тотмаган, эл-юртга фойдаси тегмаган, ўз соҳасида ниманидир яратиб қўймаган ўсмирга бу меҳрибончилик «оғирлик» қилади. Иккинчидан, мукофот нотўғри тақсимланмоқда. Зулфия умрида бадиий гимнастика, кураш ёки сакраш билан шуғулланмаган. Лекин айни спорт чемпионларига Зулфия мукофоти берилмоқда. Бу мантиқан тўғри эмас. Учинчидан, Зулфия мукофоти фақат қизларга хосланиши тўғри эмас. Борингки, фақат қизларга хосланганда ҳам умумий аёл ижодкорларга берилиши лозим. Чунки шу пайтгача юзлаб ўсмир қизлар ушбу мукофотга соҳиба бўлдилар. Лекин бугун улар қани? Нега муҳташам адабиётимиз саҳнасида ижодни қойил қилиб қўйган « зулфиячилар» кўринмайди? Кўринаётганларининг ҳам сохта, роботга ўхшаб « ватанпарвар» лик қилиши кишининг энсасини қотиради. Тўртинчидан, мукофот низомнинг «олий ўқув юртига тўғридан тўғри қабул қилинади» деган жойини ўчириб ташлаш керак. Ана шунда адолат қарор топган бўлади. Бешинчидан, бу мукофот ҳар йили 14-15 нафар (ўтган йилдан бошлаб 28 нафар) истеъдодли қизни « топиб олаётгани» бироз эриш туюлади. Шубҳасиз, Ўзбекистон алломалар юрти. Лекин ҳар йили ўнлаб истеъдодларни етиштириб бериши озгина шубҳали эмасми?\nАбдунаби Абдиев, Миришкор тумани 22-мактаб директори:\n─ Мазкур мукофот учун кураш шунчалик кучайиб кетдики, ҳафсала қилиб икки-уч варақни алмойи-жалмойи мисралар билан қорайтирган қизалоқ ҳам уни қўлга киритишдан умидвор. Тенгдошлари сочбоғига жамалак тақиб, ҳалинчак учишдан ортмаётган қизчаларнинг ижоди сермаҳсуллигига тан бермасдан илож йўқ. Аммо уларнинг чоп этилган китобларини варақлаб кўрингчи, ялт этиб кўзга ташланадиган мисра топиладими? Қаламкаш танишларимдан бири мақтаниб кўкрагига муштлайди: «Фалончи мукофотни олган писмадончининг китобини мен ёзиб бергандим...»\nМукофот таъсис этилгандан буён унга сазовор бўлганлар рўйхатини элакдан ўтказиб чиқсангиз, Гулжамол Асқарова каби бир-икки таниш номларни айтмасак, адабиёт оламида портлаган бошқа юлдузларга дуч келиш амримаҳол. Гапнинг очиғи, мукофотга тақдим этиш жараёнининг ибтидоси хатоликдан бошланади. Зулфия шоира сифатида танилган. Аммо нега унинг номи билан аталувчи мукофот ҳунарманд-у спортчи, тадбиркор-у талабага бирдек раво кўрилаверади? Менимча, Зулфия номидаги мукофотга фақатгина адабиёт соҳасида ютуқларга эришган хотин-қизлар сазовор бўлиши, лауреатларни эса бир ҳовуч идора ходимлари эмас, кенг жамоатчилик муҳокамаси белгилаб бериши керак.\nМатлуба Бердиёрова, Каттақўрғон тумани 18-мактаб кутубхоначиси:\n─ Зулфия номидаги давлат мукофоти танлови низомини қайта кўриб чиқиш, саралаш жараёнини «Ёш китобхон» танлови каби телевидениеда кўрсатиш керак. Чекка қишлоқларда яшовчи иқтидорли, интилувчан қизлар шаҳар қизларидек тўртта тилни билмаса-да, ўзбек тилини яхши, рус ва инглиз тилларини қисман билади, шу боис чет тилини билишга асосий урғу берилмаслиги лозим.\nШалола Раҳимова, Қарши давлат университети 2-курс талабаси:\n─ Зулфия мукофотини олиб, имтиёзни қўлга киритган лауреатларнинг олий таълим муассасасига кириш имтиёзи соҳалар бўйича чегараланиши керак:\n─ адабиёт, шеърият йўналиши бўйича мукофотланганларга ─ филология йўналишлари;\n─ санъат йўналиши бўйича мукофотланганларга ─ санъат, дизайн каби йўналишлар;\n─ фан, таълим йўналиши бўйича мукофотланганларга ─ фан соҳасидан келиб чиқиб биология, кимё, педагогика, математика йўналишлари;\n─маданият, спорт йўналиши бўйича мукофотланганларга─маданият, спорт йўналишлари бўйича ОТМга кириши учун имтиёз берилиши зарур. Спорт йўналиши бўйича мукофот олиб, ўзбек филологияси факультетида ўқиётганлар ҳам бор.\nЗилола Ғайбуллаева, ЎзДЖТУ 3-босқич талабаси:\n─ Танловнинг ҳудудий босқичида сараланган қизлар республика босқичига атиги икки соатлик суҳбат учун шунча йўл босиб келади. Танлов ички тартибда бўлгани учун уларни бунчалик овора қилиш маънисиз, менимча. Бунинг ўрнига онлайн суҳбатни йўлга қўйиш мумкин. Шахсан ўзим танловда кўп бора қатнашганим учун биламан, узоқ ҳудуддан чарчаб келиб, катта мутахассислар билан мулоқотга киришиш осон эмас. Танловга суҳбат ўтгандан кейин, ҳужжатлар ўрганилгунга қадар жараёндан ҳеч ким хабардор бўлмайди. Айнан қайси мезонлар асосида иштирокчилар сараланишини очиқ тизимга ўтказиш керак. Негадир Президент ғолиблар рўйхатини тасдиқлаганидан кейин ҳам исмлар сир тутилади, умид билан кутиб юрган қизлар тақдирлаш маросимидан кейин ҳафсаласи пир бўлади. Жараён яхши ёритилса, менимча, норозилик кайфияти ҳам камроқ бўларди. Танлов учун бир-бирига ўхшаш бўлган ҳужжатларнинг талаб қилиниши ҳам ортиқча.\nИжтимоий тармоқлар ва ОАВда Зулфия мукофоти ҳақида билдирилган турли фикр ва мулоҳазалар юзасидан Хотин-қизлар қўмитаси бош мутахассиси Нодира Каримовага мурожаат қилдик:\n─ 2018 йил 2 февралдаги «Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида» ги Президент Фармонига асосан танлов янгича мезонлар асосида ўтказилмоқда.\nИжтимоий тармоқлардаги муносабатларни кўриб ҳайрон қоламан, нега одамларда мукофот ҳақда бундай тушунча пайдо бўлган?Мукофот эгаси қанча синовлардан ўтади. Йиллар давомида қилинган меҳнат асосида белгиланган кўрсаткичлар ─ халқаро ютуқлари, фан олимпиадалари ғолиблиги, медаллари сони, нашрдан чиққан китоблари ҳисобга олинади. Ҳар йили ҳамкор ташкилотлар ─Халқ таълими, Маданият, Жисмоний тарбия ва спорт вазирликлари, Ёзувчилар уюшмаси, Ёшлар иттифоқи, Бадиий академиядан захирадаги иқтидорли қизларнинг янгиланган рўйхати олинади. Охирги уч йиллик ютуқлари инобатга олиниб, ана шу қизлар биринчи навбатда мазкур мукофот талабгорлари ҳисобланишади. Алоҳида таъкидлаш керакки, қизларнинг ОАВдаги чиқишлари уларнинг мукофот олишини белгилаб бермайди. Белгиланган низом ва йўриқнома асосида номзодларнинг илмий изланишлари, билимлари, мамлакат равнақи йўлида қўлга киритган ютуқлари инобатга олинади. Жараён ёпиқ тарзда кечади, деган фикрга қўшилмайман, ягона низомда ҳамма нарса белгиланган ва унга риоя қилинади, хоҳловчилар низом билан танишиб чиқиши мумкин.\nШу йили танлов натижаларидан норози бўлганларнинг биронтаси эътибордан четда қолмади. Қўмита раиси Танзила Норбоева шахсан ҳар бир мурожаатчи билан шуғулланди.\nЗулфия мукофоти учун танлов ҳар йили ўтказилаверади, ютган ютаверади, «омади чопмаган» , «истеъдоди етарли даражада бўлмаганлар» нима учун муносиб кўрилмаганининг тагига етолмай қолаверади, одамлар норозилик билдираверади... фақатгина низомлар ўзгармайди, эски принциплар ўз ҳолича қолаверади. Бу кетишда кейинги йили ҳам эски спектакль такрор қўйилиши эҳтимолга жуда яқин. Сценарий ўша-ўша, фақатгина қаҳрамонлар ўзгаради, « қаҳрамонлар» ни кашф этишда устаси фаранг бўлиб кетганлар эса курсисидан қўзғалмайди. Шамол бўлмаса, теракнинг учи қимирламас... Кўп сонли эътирозларни ҳам таҳлил қилиб кўриш керакдир.\nРавшан Эрматов «Пахтакор»-«Навбаҳор» ўйинидаги ҳакамлар хатосига муносабат билдирди\n«Ўзбекконцерт» лицензиат билан шартномага ижтимоий тармоқлар этикаси бандини киритмоқчи\nИнспекцияси Адлия вазирлиги фикрига муносабат билдирди: «Ҳеч қандай эътирозлар келтирилмаганди»\nСамарқанд вилоят ҳокими йил бошидан буён 10-марта сайёр қабул ўтказди ва бу галгиси 4,5 соат давом\n«Риштонда нима гаплар?» Туман марказидаги бузилиш ишлари ҳақида


Семинар саволлари: Инновацион таълим. Интерфаол методлар ва уларнинг моҳияти. Интерфаол методлардан намуналар\nDownload 241.86 Kb.\nHajmi 241.86 Kb.\n17, 17, 1 sho’rtan gaz kimyo majmuasi ishlash texnologik jarayoni bayoni, 62- dars, mis, Ibn Sino, Lotin, Namuna, Namuna, HELLADOS Nodar Dumbadze, boshlangich sinf matematika darslarida pedagogik texnologiyalardan foydalanish metodikasi, Tushunchalar jadvali, 10-мавзу, 1. Sinf rahbari-WPS Office\nНазорат учун саволлар: 1. Таълим тизимини модернизациялаш нима Модернизация\nУТТ модернизациялашда қандай вазифалар ҳал қилинади\n“Навация” ва “инновация” тушунчалари қандай маънони англатади\nТаълим инновациялари деганда нимани тушунасиз\n7. Таълим инновацияларини педагогик жараёнга татбиқ этиш неча босқичда кечади\n15-мавзу: Инновацион таълим методлари.\n2. Интерфаол методлар ва уларнинг моҳияти.\n3. Интерфаол методлардан намуналар.\nИнновацион таълим (ингл. “innovation” – янгилик киритиш, ихтиро) – таълим олувчида янги ғоя, меъёр, қоидаларни яратиш, ўзга шахслар томонидан яратилган илғор ғоялар, меъёр, қоидаларни табиий қабул қилишга оид сифатлар, малакаларни шакллантириш имкониятини яратадиган таълим.\nИнновацион таълим жараёнида қўлланиладиган технологиялар инновацион таълим технологиялари ёки таълим инновациялари деб номланади.\nТаълим инновациялари – таълим соҳаси ёки ўқув жараёнида мавжуд муаммони янгича ёндашув асосида ечиш мақсадида қўлланилиб, аввалгидан анча самарали натижани кафолатлай оладиган шакл, метод ва технологиялар.\nТаълим инновациялари “инновацион таълим” деб ҳам номланади. “Инновацион таълим” тушунчаси биринчи бор 1979 йилда “Рим клуби”да қўлланилган. Таълим инновациялари бир неча турга ажратилади. Улар:\nТаълим инновациялари бир неча турга ажратилади. Таълим инновацияларининг асосий турлари каби инновациялар турли кўринишга эга. Қуйидагилар инновацияларнинг асосий кўринишлари саналади:\nянги ғоялар; - тизим ёки фаолият йўналишини ўзгатиришга қаратилган аниқ мақсадлар;\n- ноанъанавий ёндашувлар;\n- одатий бўлмаган ташаббуслар;\n- илғор иш услублари\nТаълим тизимида ёки ўқув фаолиятида инновацияларни қўллашда сарфланган маблағ ва кучдан имкон қадар энг юқори натижани олиш мақсади кўзланади. Инновацияларнинг ҳар қандай янгиликдан фарқи шундаки, у бошқариш ва назорат қилишга имкон берадиган ўзгарувчан механизмга эга бўлиши зарур. Барча соҳаларда бўлгани каби таълимда ҳам “новация”, “инновация” ҳамда уларнинг моҳиятини ифодаловчи фаолият тўғрисида сўз юритилади.\nАгар фаолият қисқа муддатли, яхлит тизим хусусиятига эга бўлиб, фақатгина тизимдаги айрим элементларни ўзгартиришга хизмат қилса у новация (янгиланиш) деб юритилади. Борди-ю, фаолият маълум концептуал ёндашув асосида амалга оширилиб, унинг натижаси муайян тизимнинг ривожланишига ёки уни тубдан ўзгартиришга хизмат қилса, у инновация (янгилик киритиш) деб аталади. Илмий адабиётларда “новация” (янгиланиш, янгилик) ҳамда “инновация” (янгилик киритиш) тушунчаларининг бирбиридан фарқланишига алоҳида эътибор қаратилади. Мисол учун, В.И. Загвязинскийнинг эътироф этишича, “янги”, “янгилик” тушунчаси нафақат муайян ғояни, балки ҳали амалиётда фойдаланилмаган ёндашув, метод ҳамда технологияларни ифодалайди. Аммо бунда жараён элементлари яхлит ёки алоҳида олинган элементларан иборат бўлиб, ўзгариб турувчи шароит ва вазиятда таълим ва тарбия вазифаларини самарали ҳал этиш ғояларини ўзида акс эттиради. Дарҳақиқат, янгилик – восита саналиб, у аксарият ҳолатларда янги метод, методика, технология ва б. кўринишида намоён бўлади. Моҳиятига кўра новация ва инновация ўртасида муайян фарқлар мавжуд.\n1. Таълим тизимини модернизациялаш нима?\nМодернизация (ингл. “modern” – замонавий, илғор, янгиланган) – объектнинг янги талаблар ва меъёрлар, техник кўрсатмалар, сифат кўрсаткичларига мос равишда янгиланиши саналади.\nТаълим тизимининг модернизацияси – жамиятнинг ижтимоий, иқтисодий ва маданий эҳтиёжларини, унинг малакали кадрларга, шахснинг эса сифатли таълим олиш бўлган талабини қондириш, таълим тизимини барқарор ривожланишини таъминлаш мақсадида мавжуд механизмнинг қайта ишлаб чиқилиши ёки такомиллаштирилиши\n2. УТТ модернизациялашда қандай вазифалар ҳал қилинади?\n.аълим тизимининг модернизациялашда қуйидаги устувор вазифалар ҳал қилинади: - ҳар бир шахснинг тўлақонли таълим олишида бошқалар билан тенг ҳуқуқлилиги ва таълим олишнинг очиқлигини таъминлаш; - узлуксиз таълим тизимида янги сифат кўрсаткичларига эришиш; - янги таълим ресурсларини жалб қилиш ва улардан самарали фойдаланиш асосида узлуксиз таълим тизимида самарали меъёрийҳуқуқий ва ташкилий- иқтисодий механизмларни шакллантириш; - давлат ва жамиятнинг қўллаб-қувватлаши негизида таълим тизими ходимларининг ижтимоий мақоми ва касбий компетентлигини ривожлантириш; - таълим тизимининг давлат ва жамоатчилик бошқарувига асосланганлик тамойилига мувофиқ таълим жараёни иштирокчилари – талабалар, педагоглар, ота-оналар ва таълим муассасаларининг ролини ошириш.\n3. “Навация” ва “инновация” тушунчалари\nқандай маънони англатади?\nАгар фаолият қисқа муддатли, яхлит тизим хусусиятига эга бўлиб, фақатгина тизимдаги айрим элементларни ўзгартиришга хизмат қилса у новация (янгиланиш) деб юритилади. Борди-ю, фаолият маълум концептуал ёндашув асосида амалга оширилиб, унинг натижаси муайян тизимнинг ривожланишига ёки уни тубдан ўзгартиришга хизмат қилса, у инновация (янгилик киритиш) деб аталади\nЛуғавий жиҳатдан “интерфаол” (инг. “interact”; р. “интерактив”; “inter” – ўзаро, биргаликда, “act” – ҳаракат қилмоқ, иш кўрмоқ) тушунчаси “ўзаро, биргаликда ҳаракат қилмоқ” маъносини англатади\n4. Таълим инновациялари деганда нимани тушунасиз?\nФанга янгилик киритилиши\n5. Таълим инновациялари неча турга бўлинади?\n6. “Инновацион фаолият” деганда нимани тушунасиз?\nЯнги ижтимоий талабларнинг анъанавий меъёрларга мос келмаслиги ёки янги ғояларнинг эски ғояларни инкор этиши натижасида вужудга келадиган мажмуали муаммоларни ечишга қаратилган фаолият\n7. Таълим инновацияларини педагогик жараёнга татбиқ этиш неча босқичда кечади?\nПедагогик кейслардан намуналар:\nКейс баёни. Собир ўрта мактабнинг 9-синфини тамомлади. Шаҳодатномасида “уч” баҳолар кўп бўлганлиги, салбий хулққа эгалиги сабабли, Собир ҳеч бир касб-ҳунар коллежига қабул қилинмади. Ҳар бир коллежнинг раҳбари Собирни бошқа академик лицей ва касб-ҳунар коллежига киришини тавсия этди. Бироқ, Собирнинг ота-онаси ҳар гал ўғилларини ўзлари яшайдиган тумандаги касб-ҳунар коллежида таълим олишини, шундагина уни назорат қилиб туришлари мумкинлиги айтишарди.\n1. Айтинг-чи, касб-ҳунар коллежларининг раҳбарлари Собирни ўқишга қабул қилмасликка ҳақлимилар?\nКасб-ҳунар коллежларининг бунга ҳаққи йўқ чунки коллеж мажбурий таълимга киради.Fikrimcha kasb-hunar kollejlarining bunga haqqi yoq chunki kollej majburiy ta’limga kiradi.\n2. Айни вазиятда Собирнинг қандай ҳуқуқлари бузиляпти?\nКонститутциянинг 41-моддасига биноан ҳар ким билим олишга ҳақли ва бу давлат томонидан кафолатланади.\nКейс баёни. Узоқ йиллик иш тажрибасига ҳамда талабалар ўртасида алоҳида ҳурматга эга тарих фани ўқитувчи аудиторияга кириб, доскада ўзининг карикатура жанрида ишланган расмини кўради. Карикатура ёрқин ишланган, ҳар бир штрих аниқ ишланган, қолаверса, расм жуда кулгили чиққан. Бутун гуруҳ ўқитувчининг карикатурагая, унинг ижодкорига нисбатан муносабатини кутяпти. Бироқ, ўқитувчи шошилмасдан, катта қизиқиш билан карикатурани томоша қилади ва шундай деди: “Карикатура шунчалик яхши чиқибдики, уни ҳатто ўчиргим келмаяпти. Расм ижодкори – ёш рассом уни қоғозга кўчириб олиши керак. Мен карикатурист (рассом)ни муносиб баҳолайман!”\n1. Ўқитувчининг мавжуд вазиятдаги ҳолатини шахсан Сиз қандай баҳолайсиз?\nБу вазиятдан шундай хулосага келиш мумкинки барчанинг ўз қобиляти бор. Бу иқтидоридан фойдаланилса тўғри йўлга йўналтирилса, яхши мутаҳассис бўлиши мумкин.\n2. Бу вазиятда ўқитувчи қандай тарбия методини қўллади?\nБунда уларга доимий равишда тўғри маслаҳат бериб, эришаётган ютуқларига мос рағбатлантириши керак.